text:
Ngororero: abayobozi 22 b’utugari turi inyuma mu mihigo barasabwa kuba intwari bakegura hakiri kare
Umuyobozi w’akarere ka Ngororero Ruboneza Gedeon asaba abanyamabanga nshingwabikorwa b’utugari batihuta mu mihigo ko baba intwari bakegura cyangwa bakisubiraho, kuko akarere ayoboye kadakeneye abakozi bacyererwa mu mirimo. Ibi arabivuga mu gihe akarere ayoboye gahatanira kuzaza mu myanya ibiri ya mbere mu mihigo y’uyu mwaka.
Ku ikubitiro, Ruboneza yahamagaye ku cyicaro cy’akarere ba gitifu 22 kuri 73 bo mu karere kose bakigaragaza kutihuta mu mihigo hashingiwe ku bikorwa bimwe na bimwe byihutirwa nk’ubwisungane mu kwivuza, imiyoborere myiza n’ibindi. Kuwa 26 Ugushyingo 2014, Ruboneza akaba yarabasabye kwisubiraho cyangwa abadashoboye bakaba intwari bakegura.
Nko mu bwisungane mu kwivuza, akarere gafite intego yo kuba kageze kubwitabire bw’100% kuwa 31 Ukuboza 2014, nyamara hari utugari tumwe tukiri inyuma tutaragera kuri 50%, mu gihe hari n’utwamaze kugeza ku 100%. Akomeza avuga ko bitumvikana ukuntu abantu bafite akazi kamwe, bahabwa uburyo bumwe bwo gukora barushanwa bene ako kageni.
Mu magambo ye, meya Ruboneza abwira abo ba gitifu yagize ati “mube intwari mwumvire Perezida wa Repubulika, mwese imihigo mukurikije intego y’akarere ivuga ko gukora ari kare, cyangwa se mube intwari mwegure kuko nta bantu bafata ibibanza by’inyuma dukeneyeâ€.
Ku kibazo kirebana n’ubwisungane mu kwivuza ari nacyo cyazaga imbere y’ibindi, aba banyamabanga nshingwabikorwa nabo bagaragaza impamvu zitandukanye zabateye kudindira. Bamwe bavuga ko utugari bayoboye tubarirwa mo abantu nyamara batadutuye mo bityo kugira 100% mu muhigo nkuwo usaba kugera kuri buri muturage wese bikaba bidashoboka.
Abandi bagaragaza impamvu zitandukanye zirimo uburyo rusange bwagiye bukoreshwa mu gukusanya ayo mafaranga bigatuma hakorwa amakosa mu gucunga umusanzu w’abaturage maze bikabaca intege. Mu banyamabanga nshingwabikorwa b’utugari 22 bari batumijwe, nta numwe wemeye ko yakwegura, ahubwo bakavuga ko bagiye kwisubiraho no kongera imbaraga mu kazi.
Muri rusange, ubwitabire mu bwisungane mu kwivuza mu karere ka Ngororero ubu bugeze kuri 76,3%, umurenge wa Matyazo ukaza ku mwanya wa mbere na 88%, naho uwa Kavumu niwo uheruka indi n’ubwitabire bwa 65%, mu gihe biteganyijwe ko mu mpera z’Ukuboza uyu mwaka akarere kose kazaba kageze kuri 100%.


c: text/html

text:
Ubuyobozi bw’Akarere ka Ruhango bukangurira abaturage gukoresha ifumbire y’umwimerere mu rwego rwo kuzamura umusaruro ku buso bw’ubutaka bahingaho.
Rutikanga Joseph Salton arashima ubuyobozi bwamugejejeho umufatanyabikorwa umugezaho ifumbire y’umwimerere akoresha mu buhinzi bw’imyumbati, akaba afite icyizere cyo kubona umusaruro ushimishije kurusha uwo yari asanzwe abona.
Ibi uyu muhinzi wo mu kagari ka Rutabo, Umurenge wa Kinazi yabivuze kuri uyu wa kane tariki ya 28 Gashyantare 2013, ubwo bamwe mu bakozi b’akarere bamusuraga aho akorera ubuhinzi bw’imyumbati, bakaba bari bagamije kureba ibyo amaze kugaraho, by’umwihariko icyo ifumbire y’amazi izwi ku izina rya D.I Grow imaze kungura ubuhinzi bwe.
Rutikanga yemeza ko mu gihe cy’imyaka itanu amaze ahinga imyumbanti nk’umuhinzi wabigize umwuga, ubu ari bwo yizeye umusaruro usumba kure uwo yari asanzwe abona abikesha iriya fumbire y’umwimerere, n’ubwo amaze amezi ane gusa ayikoresha. Abishingira ku kigero imyumati ye igezemo, uburyo ishishe ugereranyije n’iy’abandi bateye amezi abiri mbere ye ariko badakoresheje iyi fumbire.
Karangwa Abel wo mu mudugudu wa Bugirinteko na we ahinga imyumbati. Ngo ubuso asanzwe ahinga buri hagati ya hegitari ebyiri n’eshatu, aho asarura hagati ya toni eshanu n’esheshatu. Avuga ko yamenye ifumbire ya D.I Grow ku itariki ya mbere Ugushyingo 2012, ubwo Akarere ka Ruhango katangizaga ku mugaragaro gahunda yo gukangurira abaturage kongera umurumbuko ku buso bahinga, by’umwihariko bakoresha iyi fumbire.
Ifumbire izamutwara make
Rutikanga atangaza ko iyo agereranyije igiciro yaguragaho ifumbire y’imborera n’imvaruganda n’iyi fumbire akoresha ubu, asanga inyungu ari nyinshi. Ngo kugura ifumbire byamutwaraga amafaranga ari ku kigereranyo kiri hagati y’ibihumbi magana atatu n’ibihumbi magana ane. Kuri ubu nyuma y’amezi ane akoresha iyi fumbire D.I Grow, amaze hukoresha litiro indwi, zifite agaciro k’amafaranga ibihumbi mirongo itanu na bitandatu y’amanyarwanda.
Hanakenerwa ifumbire yo kubyibushya ibijumba
Kuva imyumbati itewe kugera ku mezi ane cyangwa atanu, hakoreshwa ifumbire y’ibara ry’icyatsi kibisi. Iyi fumbire ifasha mu mikurire, gushishisha imyumbati no gutuma igiti gishora imyumbati myinshi. Nyuma hakenerwa ifumbire y’ibara ritukura, yo ikaba ifasha kubyibushya ibijumba.

robotstxt: allowed

filter: keep


text:
Kera habayeho umugabo utunze ihene nyinshi; bukeye ashaka umugore, babyarana umwana w'umuhungu. Uwo mwana amaze kuba ingimbi, ababyeyi be barapfa; inzara na yo iza gutera muri icyo gihugu; umwana agatungwa n'ihene ababyeyi be bamusigiye.
Bukeye umukobwa wihitiraga arabutswe wa muhungu, aribwira ati « uwajya kwihakirwa kuri uriya muhungu yenda yakira iyi nzara, ndetse akangira umugore, byabura akangira umuja.»
Umukobwa arikora aramusanga, amubwira ko ashaka ubuhake. Umuhungu aramurongora barabana baba aho batunzwe n'inyama z'ihene. Amaherezo ariko ihene ziza gukendera hasigara ihene imwe gusa. Umugabo akayireba akabura intege zo kuyica. Umugore na we agahora amuteze amaso.
Haciye iminsi, nyamugabo yigira inama yo kubaga ya hene, ariko atekereza kuyiharira.
Agushakira ubujeni arabwiyegereza, abwira umugore kumushakira umutsima; bisa n'uworosoye uwabyukaga!
Umugabo abaga ihene; umugore arateka, ahishije bararya, ibisigaye umugore arabipfundikira. Umugabo bimurya mu nda, inyama zitatetswe bazitara ku rusenge nk'uko bari basanzwe babigira, bararyama. Umugore amaze gushyirwayo, umugabo akemura ku bwanwa bwe, yenda ubujeni n'ubwo bwanwa abitera ku kananwa k'umugore arangije arisinziriza.
Bitinze umugore aza gukanguka, yumva ibintu bimuhanda ku munwa, akeka ko ari ikirago kimuhanda; akoze ku kananwa yumvaho ubwanwa, induru arayidehera ati « iri shyano ngushije ndarikwiza he? »
Bumaze gucya arabyuka, umugabo yisigaza mu buriri. Umugore atangira gupfuneka yivugisha ati «ibi bintu ndabikika nte ko nta mugore wameze ubwanwa!» Umugabo asa n'ukangukiye hejuru maze abaza umugore bya nyirarureshwa ikimuriza.
Umugore yenda uruhu yari yiteye arwikinga mu maso, oya si ukurira! Umugabo aramwegera aramubwira ngo niyihanagure, aceceke. Umugore arahora, akuraho uruhu aramwereka.
Umugabo yifata ku munwa arumirwa. Bigeze aho umugabo ati «mbere kurya ihene uri umugore nabyitaga iby'inzara, nkakwihorera. Ubundi iwacu nta mugore urya ihene; iyo ayiriye amera ubwanwa. Ni byo nawe wiboneye.
Yungamo ati «ariko humura nzi umuti wamara iryo shyano wagushije. »
Umugore ashyitsa agatima mu nda. Umugabo na we ajya kwitarisha imiti, yiyahirira ibiti abonye byose: ikiri imisave, ikiri imibirizi, imiravumba, n'ibindi ntazi. Araza arabihonda, arabivuguta, ashyira ku kananwa ka nyamugore, ubujeni n'ubwanwa abikuraho. Umugore ararahira ati «hehe no kurya inyama z'ihene!»
Amaco y'inda
Labels: imigani, imigenurano, umuco nyarwanda


text:
Ntibisanzwe: Pasteri Eugène agiye kuzenguruka u Rwanda n’igare rya matabaro akora ivugabutumwa .
Yanditswe na Imanishimwe Dieudonne March 9, 2017
Ibyo benshi bafata nk’ibikomeye kuri we ngo ni nk’umurabyo,pasteri Uwimana Eugène akaba agiye kubyerekana azenguruka u Rwanda n’igare rye kandi ngo ibi ntibiraza kumufata igihe kinini ngo yese uyu muhigo […]
Ibyo benshi bafata nk’ibikomeye kuri we ngo ni nk’umurabyo,pasteri Uwimana Eugène akaba agiye kubyerekana azenguruka u Rwanda n’igare rye kandi ngo ibi ntibiraza kumufata igihe kinini ngo yese uyu muhigo utabashwa na benshi.
Valens NDAYISENGA,Adrien NIYONSHUTI n’abandi,….. ni bamwe mu bazwiho agahigo ko kunyonga igare mu Rwanda uretse aba rero hakaba hari undi ugiye kugera ikirenge mu cyabo ndetse agashyawe ngo azabikora vuba azenguruke intara zose z’u Rwanda avuga ubutumwa bwiza
mu gihe abandi baba bafite amagare yabugenewe Pasiteri Eugene we ngo araza kubikora yifashishije igare rye rya matabaro,Eugene amaze kumenyekana henshi kubera kugaragara mu bice binyuranye by’igihugu atwaye igare rizwi nka matabaro.
Pasiteri Uwimana Eugène hashize iminsi itari myinshi yihaye uyu muhigo udasanzwe wo kuzasoza uyu mwaka wa 2017 amaze kuzenguruka intara zoze z’u Rwanda ku igare,kandi akazabikora anigisha ijambo ry’Imana,ni ukuvuga ko har’aho azajya agera akaruhuka akegura bibiriya maze agatangira kubwiriza,abantu bamara kwihana akegura igare agakomeza.
Igare rya Pasiteri Uwimana ritamirije imitako n’ibyapa byanditseho amagambo yo muri Bibiliya muri Yobu 35:4 handitse ngo [Ngiye kugusubiza wowe na bagenzi bawe]. Pasiteri Uwimana Eugène yavuze ko Imana yamuhaye isezerano ko izamusubiza uyu mwaka wa 2017 akaba ariyo mpamvu ngo agiye kuzenguruka igihugu ashaka Imana . zimwe mu ntego zihagurukije uyu mugabo zikamutereza imisozi zikamumanura iyindi ngo harimo gukangurira abana bato gukunda,kubaha,gukorera no kwiyegurira Imana.
Bimwe mu nyungu uyu mugabo ngo yiteze kuzavana mur’uru rugendo ngo harimo koImana yamwemereye moto n’imodoka mu gihe azaba yamaze kuzenguruka u Rwanda,uretse nibyo kandi ngo nta gihombo yenda kugira kuko asanga Imana izamuha ayandi masezerano.
Uyu mupasiteri akaba abishingira ko mu minsi yashize yakoraga ivugabutumwa agenda n’amaguru nyuma aza guhura n’umugiraneza amuha igare rizajya rimufasha mu ngendo yigisha abantu uburyo Imana ibafiteho imigambi myiza.
Uwimana Eugène asanzwe atuye mu Murenge wa Masoro, ni we muyobozi w’Itorero Ubuzima bwuzuye (Full Life Temple), ubu afite insengero ebyiri.
IBYIRINGIRO.RW


text:
Musenyeri Bimenyimana yashyinguwe ku itariki ya 16 Werurwe 2018, umunsi uhuye n’uwo yaherewe Ubwepiskopi mu 1997, asimbuye Mgr Ntihinyurwa Thaddée, wari wagizwe Arkiyepiskopi wa Kigali.
Uyu muhango wari witabiriwe n’Abepiskopi Gatolika bo mu Rwanda, Intumwa ya Papa mu Rwanda, Musenyeri Andrzej Józwowicz n’abandi baturutse mu bihugu by’abaturanyi nk’u Burundi, Repubulika Iharanira Domokarasi ya Congo ndetse n’abakirisitu baturutse muri Paruwasi zose zigize Diyosezi ya Cyangugu.
Mu butumwa bwa Papa Francis, bwasomwe n’Intumwa ye mu Rwanda, Musenyeri Andrzej, yafashe mu mugongo umuryango wa Musenyeri Bimenyimana, wapfuye afite imyaka 65, abakirisitu ba Cyangugu ndetse na Kiliziya Gatolika y’u Rwanda muri rusange.
Yagize ati “Nyuma y’uko Umushumba wa Kiliziya Gatolika ku Isi, Papa Francis yakiranye igishyika cyinshi inkuru y’urupfu rwa Musenyeri Bimenyimana Jean Damascène, wari umushumba wa Diyosezi ya Cyangugu, yifatanyije namwe, umuryango wa nyakwigendera n’abakirisitu bose ba Diyosezi ya Cyangugu, bakuwemo umushumba wabo wari ukiri muto, mu kababaro mwatewe n’ibyo byago.”
Mu buhamya bwa Musenyeri Andrzej Józwowicz, yavuze ko ubwe yahuye na Musenyeri Bimenyimana, inshuro eshatu mbere y’uko yitaba Imana, aho ubwa nyuma bahuriye i Kigali, bakaganira mbere y’uko ajya i Nairobi kwivuza. Gusa ngo yatangajwe no kwihangana yari afite.
Yagize ati “Ubwo nageragezaga kumuhumuriza bya kivandimwe musaba kutiheba, yansubizaga mu ijwi rituje cyane n’umutima utekanye ko byose yabyeguriye Nyagasani n’umubyeyi Bikira Mariya wa Kibeho.”
Yakomeje agira ati “Yambwiraga ko adafite ubwoba bwo gupfa nubwo yumvaga byari kuba byiza kurushaho akomeje kubaho kugira ngo akomeze gukorera imbaga y’Imana yakundaga cyane. Yambwiraga ko yari agifite ibikorwa byinshi yumvaga yifuza kubanza kurangiza, ariko ako kanya agahita yongeraho mu cyizere cyinshi ko ubuzima bwe n’amaherezo yabwo biri mu biganza by’Imana.”
Musenyeri Andrzej avuga ko hari byinshi yigiye kuri Musenyeri Bimenyimana, kuko inshuro bahuye ngo zamubereye umwanya wo kwakira ubuhamya bukomeye bw’ukwemera kutajegajega n’ukwizera ubuntu bw’Imana.
Yagize ati “Yasabanaga na yo [Imana] nk’umutoni w’akadasohoka, agakunda cyane ijambo ryayo kandi gutura igitambo cy’Ukaristiya bikamubera umwanya w’ibanze mu buzima bwe bw’ubusabaniramana.”
Musenyeri Ntihinyurwa yamuvuze ibigwi
Mu butumwa bwa Musenyeri Ntihinyurwa Thadée, uri kwivuriza mu Butaliyani, yavuze ibigwi Mgr Bimenyimana, by’ukuntu yegereye abakirisitu muri diyosezi ye, akabaha amaparuwasi bityo abapadiri bakabasanga hafi.
Yayoboye Diyosezi ya Cyangugu kuva muri Werurwe 1997, ifite Paruwasi 10, asize ifite izigera kuri 18 n’indi imwe yagombaga gufungura mu mpeshyi y’uyu mwaka.
Musenyeri Ntihinyurwa wasimbuwe na Musenyeri Bimenyimana ku bushumba bwa Diyosezi ya Cyangugu mu myaka 21 ishize, yakomeje agira ati “Musenyeri Bimenyimana, urabeho, ndibuka ubwo twasezeranyeho ku gicamunsi cy’uwa 9 Gashyantare, twizera ko tuzongera kubonana vuba.”
Musenyeri Bimenyimana washyinguwe imbere muri Katederali ya Cyangugu, ntazibagirana kubera ibikorwa bye birimo no kuba yaratangiye kuyobora Diyosezi ya Cyangugu ifite abapadiri 24, akaba asize ifite 101 harimo 22 baturutse mu Iseminari nto ya Mutagatifu Aloys yashinze amaze amezi atanu ahawe Ubwepiskopi.
Inkuru bifitanye isano:Uko umuhango wo gushyingura mu cyubahiro Musenyeri Bimenyimana wagenze (Amafoto)
Amafoto: Niyonzima Moses


text:
Itorero Abacunguwe riyobowe na Bishop Rugagi Innocent kuri uyu wa Gatandatu tariki ya 25 Ugushyingo 2017 ryasezeranyije imiryango 17 imbere y’Imana nyuma y’uko Akarere ka Nyarugenge kabasezeranyije imbere y’amategeko.
Ni nyuma y’igihe iri torero ryigisha ibyiza byo gusezerana imbere y’Imana ko ari umugisha. Itorero Abacunguwe mu Rwanda ryasezeranije imiryango 17 yabanaga mu buryo butemewe n’amategeko y’Igihugu.
Umushumba mukuru w’Itorero Abacunguwe mu Rwanda, Bishop Innocent Rugagi aganira n’abanyamakuru, yatangaje ko iki gitekerezo cyaje ubwo iri torero ryari mu masengesho y’iminsi 67 yatangiye mu mpera z’ukwezi kwa 7 uyu mwaka.
Aya masengesho yari afite intego yo kubohoza ibyo buri wese agenewe no guhindurirwa amateka. Kuva aya masengesho yatangira na nyuma yayo, Itorero Abacunguwe ryakomeje kuganiriza imiryango ibana idasezeranye, rikayikangurira gusezerana imbere y’amategeko ndetse n’imbere y’Imana.
Bishop Rugagi ati : “Twaganiriye nabo bihagije, mu itorero, mu miryango yabo, tubabwira ko gusezerana imbere y’amategeko no mu Itorero ari umugisha”.
Bishop Rugagi yakomeje asobanura ko iyo umuntu abana n’undi mu buryo butemewe n’amategeko hari igihe amufata kinyamaswa, ntamuhe agaciro. Ati : “Yamubwira ngo basezerane, ngo hari isezerano riruta abana se” ? Akomeza avuga ko isezerano ari ryo rikomeye, ko abana baza ari umugisha.
Bitewe n’uko hari harimo abafite amikoro macye ari nayo mpamvu bari batarasezerana, Itorero Abacunguwe mu Rwanda ryihaye inshingano zo gutegura iki gikorwa kugira ngo iyi miryango isezerane.
Abasezeranye, imiryango igera kuri 17, bashatse imyambaro n’uburyo bagera ku Itorero, ubundi baza gusezerana. Ibindi bikenewe byose ni Itorero ryabishatse.
Basezeraniye mu rusengero, aba ari naho habera igikorwa cyo kwiyakira.
Bishop Innocent Rugagi avuga ko Itorero ryasabye Umurenge wa Nyarugenge kubasezeranya ukabibemerera, iki gikorwa kikaba cyarabaye ku wa 4 tariki 23/11/2017, iminsi 2 mbere y’uko basezerana mu Itorero.
Nyuma yo gutangiza gahunda yo kwigisha imiryango ibana idasezeranye, imiryango yagaragaje ubushake bwo gusezerana imbere y’Imana yose hamwe igera kuri 36, ariko iyujuje ibyangombwa yasabwe ni 17, iyindi ikazasezerana mu gihe kiri imbere nk’uko tubikesha urubuga ‘abacunguwe’rw’ir’itorero.
AMAFOTO/ABACUNGUWE:
Abageni n’uko baribicaye mu rusengero
Bishop yari yicaye arikureba abageni mu mwambaro yiteguye gusezeranya abageni
Buri wese yahamyaga isezerano imbere ya Bishop n’itorero
Abasozaga gusezerana Bishop yabahaga certificat
Nyuma yo gusezerana Bishop yabasengeraga akanabasabira umugisha
Bishop yifotoranyije n’abageni ifoto y’urwibutso
Abanyamakuru babajije umwe miryango yasezeranye uburyo bakiriye iki gikorwa
Uyu niwe waruri gutegura iyimitsima y’abageni
Buri wese yari afite ikirahuri kirimo icyo kunywa abageni basanzwe bakorwesha( champagne), yiteguye gusangira n’umukunzi we
Abantu babahaye n’impano babateguriye
Itorero ryageneye buri mugeni impano


text:
KWIZERA YESU KRISTO
SI IMYIZERERE
Ugomba kuba nawe uri mu mubare wa benshi bizera Imana. Ariko ahari ni ya Mana iri uko uyitekereza: “Imana igira neza”, ibabarira intege nke zawe zose, itababarira ibibi by’abandi. Imana igomba kwemerwa n’ubwenge bwawe ko iriho, ariko wifuza ko ikuba kure bishoboka.
Bibliya iragira iti:“ Wizera yuko Imana ari imwe rukumbi. Ibyo ni byiza, ariko abadayimoni nabo barabyizera bagahinda imishyitsi” (Yakobo 2.19).
Iyumvire nawe igice giteye ubwoba abenshi bavuga ko bizera Imana barimo.
Abandi bongeraho bati: mfite imyizerere yanjye, idini ryanjye, ndetse nkomeza ibyo rintegeka… Uramenye! imyizerere ni ijambo rirerire cyane, riteye ibibazo, mbese rigoranye! Buri muntu agira imyizerere ye, ikubiyemo ibidasonutse neza: yenda gushyiramo ibyo ashatse byose.
SI IYOBOKAMANA
Iyobokamana niryo jambo ririmo ubushishozi kandi ridateranya; ribumbiye hamwe imigenzo n’imihango yakubahirizwa nta gahato kihariye. Kubatizwa, guhazwa cyangwa kujya kw’ifunguro, gushyingirwa, gushyingura: iyi ni imihango ine ihagije ngo umuntu abe afite iyobokamana yiyubashye. Tubivuze ukuri, ntabwo bihenze : dusabwa gusa kwigomwa iminsi ine yo mu buzima bwacu – ahubwo ndetse uwa nyuma muriyo ntabwo aba ari uwacu – itatu ya mbere tuyiherekeza n’iminsi mikuru mu muryango, ibyo kurya byiza n’impano zitandukanye. Nuko… ugahinduka umukristo mwiza cyangwa ugakomeza kuba we, nk’uko bisanzwe. Ese ubwo si ibyoroshye ? Nyamara ni ukwishuka gukomeye !
KWIZERA
Ikibazo nyacyo cyatangwa ni iki: “Twizera nde ? ” Icyo kibazo cyagera kure kurusha uko tubyumva. Niba twizera Imana iyo ivuga, Bibliya yose noneho iratugenga kuko ari Ijambo ry’Imana nk’uko ibihamya.
Imana iravuga. Ese si ukuri ivuga gusa? Siyo yonyine ibasha kuvuga ukuri ? Gushidikanya Ijambo ryayo, Bibliya, ni ukuyihindura umunyabinyoma.
«Naho utizera Imana aba ayise umunyabinyoma kuko atemeye ibyo Imana yahamije ku Mwana wayo” ( 1 Yohana 5.10 b).
Imana itanga ubwo buhamya ku Mwana wayo mw’Ijambo ryayo kandi umuntu afite inshingano zo kubwakira: nibyo kwakira Umwana wayo. Ibyo ni ibitandukanye n’imyizerere isanzwe twavuzeho, aribyo yobokamana. Uko ni UKWIZERA.
«Dore kwizera guheshwa no kumva, no kumva kukazanwa n’Ijambo ry’Imana» (Abaroma 10.17).
UMWIFATO WO KWIZERA
Kwizera ko mu mbaga rusange nta kubaho, cyangwa ukw’umuryango. Kwizera ni umwifato bwite ushyira buri wese mu mwanya asabwa kubamo n’Ijambo ry’Imana : uw’ikiremwa imbere y’Umuremyi wacyo n’uw’umunyabyaha imbere y’Imana yera.
Ubwo ari Imana ivuga, ukwizera gucecekesha ibitekerezo n’ibyiyumviro bya muntu. Kwemera ibyo Imana ivuga ku muntu n’ibyo imubwira. Kwakira ibyo ivuga kuri Yesu Kristo ; kwiga kumenya umutima w’umuntu – ni mubi kandi ntubasha gukira - , n’umutima w’Imana icyo ari cyo, wuzuye urukundo, imbabazi, impuhwe.
Kwizera kugira ubwenge, kurihangana, kurumvira. Gucira urubanza ibya kera, kwemera ibya none, kandi kugahanga amaso iminsi izamuhamya mu kuri.
AMAHAME YO KWIZERA
Kwizera kwemera uburenganzira bw’Imana kuri buri wese no ku batuye isi yacu. Kwigira ku Mana – si ku migenzo y’abantu - ko ariyo Mucamanza ariko kandi ko itanga ubuntu bwayo ku busa.
Kwizera n’ukumenya byihariye Imana yihishuriye mu Mwana wayo, Imana ivuga, yumva kandi isubiza. Kwizera n’ugushyikirana niyo Mana yahindutse Data, na Nyagasani Yesu Kristo uwo kwemerwaho urukundo n’ubutware.
Kwizera gukomora ayo mahame mw’Ijambo ry’Imana :
«Niryo jambo ryo kwizera tubabwiriza: Niwatuza akanwa kawe yuko Kristo ari Umwami, ukizera mu mutima wawe ko Imana yamuzuye uzakizwa»
«Nuko rero ubwo twatsindishirijwe no kwizera, dufite amahoro ku Mana kubw’Umwami wacu Yesu Kristo » (Abaroma 10.8b-9; 5.1)
«…mbikoreshwa no kwizera Umwana w’Imana wankunze akanyitangira» (Abagalatiya 2.20).
« Ariko utizera ntibishoboka ko ayinezeza» (Abahebrayo11.6).
Uko kwizera uragufite?


text:
Umuraperi Khalifan yatangaje ko adashobora guha akazi umuraperi Bull Dogg ndetse na Danny Nanone kuko yaba abasuzuguye kandi aribo bamugize uwo uwariwe ubu.
Khalifan ni umwe mu bahanzi nyarwanda bakora injyana ya Hip Hip wamenyekanye bwa mbere mu ruhando rwa muzika ubwo yafashaga abahanzi batandukanye barimo Bull Dogg, Danny Nanone mu bitaramo bya PGGSS.
Mu gihe habura igihe gito ngo irushanwa rya PGGSS ritangire Khalifan yabajijwe umuhanzi ashobora kuzifashisha kugira ngo akore neza ibitaramo bya Live Music asubiza ko azashaka umuhanzi ukizamuka mu rwego rwo kugirango nawe amenyekane abajijwe niba atafashwa abahanzi barimo Bull Dogg ndetse na Danny Nanone yafashije asubiza ko atabikora kandi yaba abasuzuguye.
Yagize ati “Niyo naba mbahemba ayo baduha yose muri PGGSS sinakora iryo kosa, naba mbasuzuguye kandi aribo bamfashije kuzamuka yewe niyo bo bampamagara bansaba ko bamfasha ntabwo nabyemera….Ahubwo nzashaka undi mwana utaramenyekana azamfashe nawe abonereho kuzamuka.”
Khalfan yavuze ko akimara kumenya ko yinjiye mu irushanwa yahamagaye Bull Dogg akamwihanganisha kuko we atari yagize amahirwe yo kurijyamo ndetse ko yashimishijwe n’amagambo Danny Nanone yamubwiye amumenyesha ko yishimiye intambwe yateye yinjira muri iri rushanwa. Akanamusaba kuzitwara neza, ibintu ngo byamushimishije ibi ngo bizatuma asusurutsa abafana bagashesha urumeza kubera injyana ye ya Rap iteye agahinda.


text:
Abagore bafite ukuntu bakunda, bakananga imihango. Iyo ije buri gihe hari ukuntu bayinubira, bakayituka, kandi nanone iyo itaje, ikamara nk’igihe itaza babura amahoro bakifuza ko yaza.
Inkuru ya trendingpost.net iragaragaza ibintu bishobora gutuma imihango itaza buri bigatuma udasinzira neza.
Kuki guhindagurika kw’imihango ari ikibazo ku buzima?
N’ubwo iyo imihango itaje buri gihe cyangwa igatinda abagore babyakira n’amaboko yombi, uko bikomeza ikagenda ihindagurika ni ko bagenda babona ko ari ikibazo gikomeye.
Impamvu ni uko buri kwezi nyababyeyi yitegura kwakira igi riba ryahuye n’intanga ngabo, umugore agatwita. Iyo igi ritigeze ribona intanga ngabo ni bwo ibintu biba biri muri nyababyeyi byitegura ko umugore kwakira iryo gi bisohoka mu nda nk’amaraso akaba ari byo byitwa imihango.
Akenshi iyo mihango itabonetse cyangwa igatinda bivugwa ko haba habayeho ikitwa Anovulation. Ibi bisobanura ko igi ry’umugore riba ritasohotse nk’uko rigomba gusohoka buri kwezi bitewe n’ihindagurika ry’imisemburo. Ibi bikaba bisobanura ko ibintu byitegura ko igi risama biguma muri nyababyeyi kandi bikaba bitaba byiza ku buzima bw’umugore kuko biba bigomba gusohoka.
Ni iki gituma igihe imihango izira gihindagurika?
1. Kuba imihango itaza nk’uko yakagombye kuza bishobora guterwa n’ibintu umuntu akora mu buzima bwa buri munsi.
• Kunywa itabi: Ubushakashatsi bwinshi bugaragaza ko kunywa itabi bifite ubushobozi bwo kugabanya imisemburo iri mu mubiri. Itabi rigenda rikangiza igipimo cy’imisemburo nka esterogen, progesterone hamwe na testosterone iba mu mubiri w’umuntu.
• Kunywa inzoga: Inzoga zifite ububasha bwo kongera imisemburo nka esterogen na testosterone mu mubiri, bityo iyo imisemburo ihindaguritse n’igihe cyo kubona imihango kirahinduka.
Ibi bikaba bituma uburyo umubiri w’umugore wakoraga bihindagurika, bigatuma igihe cy’imihango gihinduka.
2. Kuba nanone imihango itaza bishobora guterwa no guhangayika (Emmotional stress). Iyo uhangayitse, umubiri n’ubwonko byawe bihagarika gukora imisemburo ituma umugore ajya mu burumbuke, bitinya ko ushobora kuba watwita mu gihe udatekanye.
Uku guhangayika bishobora gutera ihindagurika ry’ibintu byinshi mu ubiri wawe kandi bituma imihango yawe itaza cyangwa itinda.
• Kudasinzira nk’uko wakagombye: Ibintu byose umuntu akora bigira ahantu bihurira. Gutinda kuryama buri gihe bituma gahunda y’amasaha umuntu agomba kuryamaho ahinduka, maze umubiri ukaba wabimenyera. Ikibi cyabyo ni uko bituma n’igihe umuntu aba agomba kujya mu burumbuke cyangwa mu mihango bihunduka kuko imigenzo y’umubiri we iba yahindutse.
• Kubyibuha cyane cyangwa kunanuka: Iyo umugore abyibushye cyane , umubiri we utangira gukora imisemburo myinshi, yananuka igatangira gukora mikeya. Ibi bikaba bituma habaho ihindagurika ry’imisemburo.
3. Kunywa ibinini biboneza urubyaro na byo bishobora gutuma ubura imihango cyangwa igatinda kuko bibamo imisemburo ibuza kuba umugore yajya mu burumbuke ngo igi risohoke. Iyo ugiye ubinywa ukongera ukabireka byangiza ukwezi kwawe kw’imihango.
4. Gukora imyitozo iruhije cyane na byo bishobora guhindura ukwezi k’umugore ntabe yabonera imihango igihe, kubera ko umubiri ugira ikigero cy’ingufu ukenera kugira ngo ube wajya mu burumbuke.
Iyo ikigero cy’imbaraga cyagiye hasi bitewe n’uko ukora imyitozo ikazikumaramo, umubiri ushobora kurekeraho kujya mu burumbuke kugira ngo umubiri ugumane imbaraga ukenera.
Kugira ingendo za buri gihe, kurwaragurika, konsa, kunywa imiti ya kanseri, kutarira igihe n’ibindi byinshi na byo bishobora gutuma ukwezi k’umugore guhindagurika.
Hari indwara yitwa Polycystic Ovarian Syndrome (PCOS) abagore benshi bakunda kurwara itewe n’ihindagurika ry’imisemburo. Ikaba nayo ishobora gutera kubura kw’imihango kandi umugore akaba yagira ikibazo igihe ashaka gutwita. Uramutse ubonye ibimenyetso nko guhindaguri kw’imihango, kurwara ibiheri, kunanuka k’umusatsi, kuzana ubwoya bwinshi ku mubiri no mu maso, kwiyongera ibiro bikabije, ni byiza ko wahita ujya kwa muganga bakakubwira uko wakwivuza.
Muri make kubura kw’imihango cyangwa igatinda kuza bikaba biterwa n’uko imisemburo yiyongereye cyangwa ikagabanuka, hakaba hari ibinini kwa muganga batanga bituma imisemburo y’umuntu ijya ku kigero kiringaniye mu mubiri.


text:
Igisubizo:Mbese urashonje? Uretse inzara y'ibiryo, mbese waba ufitiye inzara ikindi kintu mu buzima? Haba hari ikintu muri wowe usonzeye ku buryo wumva utanyuzwe? Niba ari uko umeze, Yesu ni we nzira! Yesu aragira ati" Ni jye mugati utanga ubugingo. Unsanga wese nazasonza bibaho n'unyemera ntazagira inyota" (Yohani 6:35).
Waba utumva neza aho ibintu bigana? Ushobora kuba utabona inzira cyangwa aho ubuzima bukuganisha? Mbese byaba bimeze nk'aho waba uri imbere mu nzu bakakuzimiriza ho itara ukayoberwa aho ryakirizwa? Niba ari uko biteye, Yesu ni we nzira! Yesu yaravuze ati "Ndi urumuri rw'isi, unkurikira ntazagenda mu mwijima, ahubwo azatunga urumuri rw'ubugingo" (Yohani 8:12).
Mbese ujya wumva umeze nk'uri hanze wananiwe gufungura umuryango w'ubuzima? Waba waragerageje imiryango myinshi ugasanga nta kindi kiyiri imbere nta n'ikintu cy'ingirakamaro gihari? Urimo urashakisha ubwinjiriro bugana mu buzima bwuzuye? Niba ari uko biteyeYesu ni we nzira! Yesu yaravuze ati, "Ni jye rembo; uzanyura ho yinjira azakizwa. Azishyira yizane kandi abone urwuri" (Yohani 10:9).
Mbese abantu baragutererana? Mbese waba ubona umubano wawe abandi nta gaciro bawuha usa n'igihwahwari? Mbese waba ubona buri wese ashaka kugira icyo agukura ho gusa? Niba ari uko biteye, Yesu ni we nzira! Yesu yaravuze ati, "Nijye mushumba mwiza. Umushumba mwiza yigurana intama ze. Nijye mushumba mwiza; nzi intama zanjye, na zo zikamenya" (Yohani 10:11,14).
Mbese ujya wibaza ikiri inyuma y'ubu buzima? Mbese urambiwe kubaho ubu buzima aho ubona ibintu bibora ibindi bikagwa ingese? Mbese rimwe na rimwe ujya wibaza ku buzima niba hari igisobanura wabuha? Wifuza kuba wabaho ubuzima bundi nyuma y'urupfu? Niba ari uko biteye, Yesu ni we nzira! Yesu yaravuze ati, "Ni jye zuka n'ubugingo. Unyemera n'aho yaba yarapfuye, azabaho; byongeye umuntu wese uriho kandi akanyemera ntateze gupfa" (Yohani 11:25-26).
Inzira ni iki? Ukuri ni iki? Ubuzima ni iki? Yesu arasubiza, "Ni Jye nzira, n'Ukuri, n'Ubugingo. Ntawe ugera kuri Data atanyuzeho" (Yohani 14:6).
Inzara wumva ni iy'umwuka, uwayihaza ni Yesu wenyine. Yesu niwe wenyine ubasha kwirukana umwijima. Yesu ni we bwinjiriro bugeza ku buzima bwuzuye. Yesu ni we nshuti n'umushumba ushakisha. Yesu ni we buzima-muri iyi si no mu buzima buzakurikira ubu. Yesu ni we nzira y'agakiza.
Impamvu wumva ushonje, impamvu wumva wayobeye mu mwijima, impamvu utabonera igisobanuro ubuzima, ni uko utari kumwe n'Imana. Bibiliya itubwira ko twese twacumuye, tukaba twese twaratandukanye n'Imana (Umubwiriza 7:20; Abanyaroma 3:23). Impamvu wumva umutima wawe urimo ubusa ni Imana ubura mu buzima bwawe. Twaremewe kubana n'Imana. Ariko kubera ibyaha byacu, ducana umubano. Bihumira ku mirari ibyaha byacu bidutandukanya n'Imana burundu,muri ubu buzima n'ubuzakurikira (Abanyaroma 6:23; Yohani 3:36).
Iki kibazo rero cyabonerwa umuti gite? Yesu ni we nzira! Yesu ubwe yikoreye umutwaro w'ibyaha byacu (2 Abanyakorinti 5:21). Yesu yaradupfiriye (Abanyaroma 6:4-5), ahabwa igihano twari twagenewe.Ku munsi wa gatatu, Yesu azuka mu bapfuye, yerekana ko atsinze icyaha n'urupfu (Abanyaroma 6:4-5). Yabikoreye iki? Yesu bwe yisubiriza icyo kibazo: "Nta wagira urukundo ruruta urw'umuntu uhara amagara ye kubera inshuti ye" (Yohani 15:13). Yesu yarapfuye kugira ngo tubeho. Niba tumwemeye, tukagira icyizere ko urupfu rwe ari icyiru cy'ibyaha byacu, ibyaha byacu byose birababariwe kandi birahanaguwe. Inzara twumvaga y'umwuka hehe na yo. Urumuri ruzaka. Tuzagera ku buzima bwuzuye. Tuzamenya inshuti nyanshuti n'umushumba mwiza. Tuzamenya neza ko nyuma y'ubu buzima hari ubundi budutegereje-ubuzima buzazuka tukibanira na Yesu mu ijuru ubuzira herezo.
"Kuko Imana yakunze isi cyane, bigeza aho itanga Umwana wayo w'ikinege, igira ngo umwemera wese atazacibwa ahubwo agire ubugingo bw'iteka."
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Ikibazo: Ni uwuhe mugambi uteganyijwe w'agakiza?
Igisubizo:Mbese urashonje? Uretse inzara y'ibiryo, mbese waba ufitiye inzara ikindi kintu mu buzima? Haba hari ikintu muri wowe usonzeye ku buryo wumva utanyuzwe? Niba ari uko umeze, Yesu ni we nzira! Yesu aragira ati" Ni jye mugati utanga ubugingo. Unsanga wese nazasonza bibaho n'unyemera ntazagira inyota" (Yohani 6:35).


text:
Musenyeri Bimenyimana Jean Damascène wari umushumba wa Diyosezi ya Cyangugu, yitabye Imana
Ku mugoroba wo kuri iki Cyumweru, tariki ya 11 Werurwe 2018,
Musenyeri Bimenyimana Jean Damascène wari Umushumba wa Diyosezi ya Cyangugu, yitabye Imana azize uburwayi bwa kanseri yo mu maraso yari amaze igihe arwaye
.
Musenyeri Bimenyimana ngo yaguye mu Bitaro bya Gisirikare by’i Kanombe, aho yari amaze iminsi avurirwa.
Musenyeri Bimenyimana yavutse tariki ya 22 Kamena 1953. Yitabye Imana yari amaze imyaka 37 n’amezi atandatu ari umusaseridoti.
Yari amaze kandi imyaka 20 n’amezi icyenda ari umwepisikopi wa Cyangugu. Yahawe ubupadiri afite imyaka 27 n’amezi atanu, agirwa umwepisikopi afite imyaka 44 y’amavuko.
Dukurikire ukanda kuri Like
Ibitekerezo ( 9 )
Ibi bitwerekako tudakwiye kurangara nagato,kugirango umunsi twavuye muri iy’si tuzature mumunezero w’iteka!iyo yagiye natwe tuzajyayo arko ni ukubiharanira tugakora nkawe,ndetse tukemerwa nkawe koko muri iy’isi siho iwacu nukuri! gusa nyuma y’ubu buzima tuzabona abacu twakundaga twabuze,tuzabohobera,tuzarira kubera ibyishimo,ubundi niturangiza turebane mumaso duseke maze twongere duhoberane,Amen.
Birabaje kd binateye agahinda kubura umuntu nkuriya ufitiye akamagaro abanyarwanda bose byumwihariko abakristu gatorika ba diocese ya cyangugu.agahinda nikenshi ark nyine ntakundi Imana yamuremye yamukunze kuturusha none irhmwisubije rero nimwakire mubayo.ndahamya ntashidikanyako iyamutoye kuba umushumba munsi izamushinga ibirushijeho mwijuru.IMANA IMUHE IRUHUKO RIDASHIRA IMWIYEREKE ITEKA ARAHUKIRE MUMAHORO amen!
RIP Bishop Bimenyimana Jean Damascène.Iyo umuntu apfuye,nibwo abantu twese dutekereza ku buzima.Ese koko twaremewe kumara imyaka 60 gusa tugapfa bikarangira?Niba se imana ishobora byose kandi idukunda,kuki dupfa?Kuki ibiti,urugero igiti kitwa SEQUOIA kiba muli USA kimara imyaka irenga 4000,naho twebwe ntiturenze imyaka 100?Bible itanga igisubizo cyiza.Urupfu twarurazwe na ADAMU kuko duturuka kuli ADN ye yanduye igihe yasuzuguraga imana.Ubundi yari kubaho iteka.Abantu bumvira imana bose,izabazura ku Munsi w’Imperuka,babeho iteka muli Paradizo.Ni YESU ubwe wabyivugiye muli Yohana 6:40.Niba ushaka kubaho iteka no kuzazuka,reka kwibera mu byisi gusa.Kora kugirango ubeho,ariko ushake cyane imana,ushyizeho umwete.Abatumvira imana,iyo bapfuye biba birangiye batazongera kubaho.
Imana imwakire mubayo twamukunda cyane tubuze umuntu wadufatiye runini byimwihariko jyewe niwe wakomeje i mwezi Imana imwakire mubayo
Imana yamukunze kuturusha none yamwisubije
Nyagasani yakoreye amatuze hafi ye!
Imana Ikwakire Imwakire mubayo.yatubereye umushumba mwiza,yafashije benshi,yahinduye benshi,twavuga byinshi byiza kuri bishop wacu gusa RIP
RIP Bishop Bimenyimana Jean Damascène.Iyo umuntu apfuye,nibwo abantu twese dutekereza ku buzima.Ese koko twaremewe kumara imyaka 60 gusa tugapfa bikarangira?Niba se imana ishobora byose kandi idukunda,kuki dupfa?Kuki ibiti,urugero igiti kitwa SEQUOIA kiba muli USA kimara imyaka irenga 4000,naho twebwe ntiturenze imyaka 100?Bible itanga igisubizo cyiza.Urupfu twarurazwe na ADAMU kuko duturuka kuli ADN ye yanduye igihe yasuzuguraga imana.Ubundi yari kubaho iteka.Abantu bumvira imana bose,izabazura ku Munsi w’Imperuka,babeho iteka muli Paradizo.Ni YESU ubwe wabyivugiye muli Yohana 6:40.Niba ushaka kubaho iteka no kuzazuka,reka kwibera mu byisi gusa.Kora kugirango ubeho,ariko ushake cyane imana,ushyizeho umwete.Abatumvira imana,iyo bapfuye biba birangiye batazongera kubaho.Bible ivuga ko IGIHANO cy’abanyabyaha ari urupfu rwa burundu.
Mana bishobora byose akira umugaragu wawe maze umuhe gutura mu bwami bwawe iteka ryose. Amen.
Abamarayika bakujyane mu Ijuru nugerayo abahowe Imana bakwakire bagutembereze Umurwa mutagatifu wa Yeruzalemu.Ugire iruhuko ridashira mubyeyi.


text:
Urubuga Elcrema rugaraza ibintu umugabo cyangwa umugore aba adakwiriye gukora nyuma yo kurangiza igikorwa cyo gutera akabariro kuko bituma ibyishimo mwari murimo biyoyoka rimwe na rimwe bikagira ingaruka ku mibanire hagati yabo.
1.Guhita wambara imyenda ako kanya
Ubusanzwe gutera akabariro ku bashakanye bikorwa nta na kimwe bambaye, kuba rero wahita wambara ukimara gusoza icyo gikorwa bigaragaza ko utiyumva muwo mwashakanye. Iyo ukoze icyo kintu uba ubihirije uwo muri kumwe bigasoza ababaye aho kugumana ibyishimo.
2. Guhugira muri telefoni
Kujya mu byo guhamagara, kwandika no kohereza ubutumwa ntabwo ari ibintu uba ugomba guhita ukurikizaho mukimara gutera akabariro. Iyo ukoze ibyo uba ugaragaza ko utahaye agaciro icyo gikorwa, uba werekanye ko byari byatinze ngo wikorere ibyawe.
3. Gufungura televiziyo
Kwihutira kureba televiziyo nabyo sibyo, kuko muba mugomba kumarana akanya muganira uko igikorwa cyagenze, uko mwacyakiriye bigatuma murushaho kwiyumvanamo.
4. Guhita ujya mu bwogero
Rwose kujya koga nyuma y’igikorwa cyo gutera akabariro ni byiza, ariko ntibikorwa ako kanya ahubwo murabanza mugatuza bikaza nyuma, kandi biba byiza iyo mujyanye koga.
5. Guhita usinzira
Iki ni ikintu kiba ku bantu benshi nubwo atari kiza. Ntabwo uba usoje ibyishimo mwatangiye, niba abantu batangiza ibiganiro bituma buri wese yibona mu gikorwa kigiye kubaho, na nyuma yacyo ibyo biganiro biba bigomba kubaho mugasoza neza.


text:
Intama yari amaze imyaka hafi 21 abereye umushumba ziganjemo izo muri Paruwasi Katederali ya Cyangugu, yabanaga nazo mu mirimo ye ya buri munsi yo kwigisha ijambo ry’Imana, gutagatifuza no kubaka Kiliziya, zakoraniye muri iyi katederali mu muhango wo kumusezeraho bwa nyuma waranzwe n’agahinda, ishavu n’ikiniga.
Ku isaha ya saa tanu n’iminota 15 z’ijoro nibwo umurambo wa Musenyeri Bimenyimana wagejejwe muri Katederali ya Cyangugu, ugaragiwe n’Abepiskopi barimo; Philippe Rukamba wa Diyosezi ya Butare, Antoni Kambanda wa Diyosezi ya Kibungo, Celestin Hakizimana wa Diyosezi ya Cyangugu, Anaclet Mwumvaneza wa Nyundo n’abandi.
Mu buhamya ku buzima bwa Musenyeri Bimenyimana, bwatanzwe na Musenyeri Jean Marie Vianney Nsengumuremyi, igisonga cya Musenyeri wa Diyosezi ya Nyundo, yamuvuze ibigwi nk’umuzi neza kuko biganye mu mashuri abanza, mu Iseminari nto n’Inkuru ndetse babana muri Diyosezi ya Nyundo bamaze guhabwa Ubupadiri.
Mu magambo yabyukije amarangamutima ya benshi bakayagaragaza bitsa imitima, Mgr Nsengumuremyi yavuze ko Musenyeri Bimenyimana ‘yasanze ari umuntu Nyamuntu, akaba umukirisitu nyawe, umusaserdoti koko n’umushumba utarumanza izo aragiye.’
Yakomeje avuga ko yabaye ‘umuntu w’umunyakuri, wanga amafuti kandi akarwanya akarengane.’ Yatanze urugero rw’aho ubwo Mgr Bimenyimana yigaga mu mwaka wa mbere mu Iseminari Nto ya Mibirizi, hari umwana bari baraturukanye i Shangi wamwegereye akamusaba ko barwanya Abatutsi. Igisubizo yamuhaye cyakoze benshi ku mutima kuko yamubwiye ngo ‘ubona uwo uri we ariko ntuzi aho waturutse.’
Afitanye amateka na Niyitegeka Felicite
Mu 1973 ubwo yigaga muri Seminari nto ya Mutagatifu Piyo ku Nyundo, Musenyeri Bimenyimana, yatewe ishavu n’itotezwa ry’Abatutsi mu mashuri harimo na za Seminari kuko ubwo abaseminari b’Abatutsi birukanwaga yarize ndetse akajyana na bo akamara igihe atiga.
Mgr Nsengumuremyi yavuze ko ubwo yagarukaga mu ishuri yasanze amakayi ye n’ibindi bikoresho byaratwitswe kubera kwamagana udutsiko tw’ikibi. Ibi ntibyarangiriye aha kuko bagenzi be bamurebaga nabi kugera nubwo bamuhondaguye bakamuciraho umusaraba bakamusiga ari intere.
Yaje kondorwa na Niyitegeka Felicite umwe mu ntwari z’u Rwanda bitewe n’ubumuntu bwamuranze mu gihe cya Jenoside yakorewe Abatutsi. Musenyeri Bimenyimana yavuye mu iseminari ya Nyundo ajya kwiga mu ya Kansi, ari ho yavuye ajya mu Iseminari Nkuru ya Nyakibanda.
Mgr Nsengumuremyi yavuze ko Mgr Bimenyimana, yabaye umupadiri mwiza wigishije abakirisitu bakamukunda, akabagira inama, agacunga neza umutungo wa katederali ya Nyundo aho yahereye, akabikora atawusesagura cyangwa ngo awucishe ku ruhande.
Musenyeri Bimenyimana yahawe Ubwepisikopi kuwa 16 Werurwe 1997, Intego ye ni ‘Mu bwiyoroshye no mu rukundo’.
Amafoto: Niyonzima Moses


text:
MENYA BIMWE MU BIKORESHO ABANTU BADAKWIYE GUTIZANYA
Abantu bumva ko bagomba gusangira ibikoresho bimwe na bimwe ngo bagaragarizanye urukundo ariko ngo hari ibyo uba utagomba guhererekanya n’uwo ari we wese.
Inkuru y’urubuga elcrema igaragaza ibikoresho abantu baba batagomba gutizanya mu rwego rwo kwirinda guhererekanya indwara bamwe bashobora no kutamenya inkomoko yazo.
Udukoresho twifashishwa mu kumva amajwi ‘Ecouteur’
Umwarimu muri kaminuza ya Arizona, Dr Kelly Reynolds, avuga ko gutizanya ‘ecouteur’ bishobora kuba intandaro yo gukwirakwiza microbe n’izindi ndwara zishobora gufata mu matwi, zashoboraga kwirindwa.
Imibavu
Hari imibavu imwe n’imwe bisaba ko ushaka kuyitera akoza icupa ryayo mu kwaha. Iyo rero umaze kwisiga uwo mubavu, ukongera ugatiza mugenzi wawe na we agakoza icupa ku ruhu rwe, hashobora kuvamo kwanduzanya indwara z’uruhu.
Amakariso
Kwambarana amakariso bikorwa nk’uburyo bwo kugaragarizanya ko nta wishisha undi, ariko ngo ntabwo bikwiye uko byagenda kose hagamijwe kwirinda indwara zandurira mu myanya ndangagistina.
Amavuta abobeza iminwa
Amavuta asigwa ku munwa hifashishijwe akantu aba abitseho cyangwa ugakoza urutoki mu gacupa ugahita usiga ku munwa.
Umunwa ubaho udukoko dutandukanye ku buryo kuba twahita dukwirakwira biba byoroshye igihe utije amavuta yawe undi na we akayakoza ku munwa we.
Isabune yo koga
Gusaranganya isabune yo koga biteza uruhu uduheri n’izindi ndwara zandurira ku ruhu. Nubwo abantu batekereza ko kubona isabune ya buri wese mu rugo ari ibintu bihenze, kwivuza mu gihe habayeho kwanduzanya indwara bihenze kurushaho.
Uburoso bw’amenyo
Uburoso bw’amenyo birazwi ko nta wubusaranganya n’undi, kuko hari indwara zo mu kanwa umuntu aba atazi ko afite.
Haba hari ibyago byinshi byo kwandura nka Virusi itera Sida kuko akenshi mu kwisukura mu kanwa, umuntu ashobora kwikomeretsa.
Ibikoresho byo guca inzara
Hari abumva ko gusaranga ibikoresho bica inzara atari ikibazo nyamara abaganga bagaragaza ko hari indwara nyinshi zihererekanywa binyuze muri ibyo bikoresho. Bavugamo nka Hepatite C, indwara zo mu mano n’izindi.


text:
The Ben yageze i Kigali aje gutaramira Abanyarwanda (Video&Photo)
The Ben, umuririmbyi wo mu Rwanda uba muri Leta Zunze Ubumwe za Amerika yageze i Kigali aho aje mu gitaramo cya "East African Party".
The Ben, ubundi witwa Mugisha Benjamin, yageze ku kibuga cy’indege cya Kanombe ku i saa 11h30, ku wa gatandatu tariki ya 24 Ukuboza 2016.
Aje gutaramira Abanyarwanda, mu gitaramo cyitwa "East African Party", gitetanyijwe kuba tariki ya 01 Mutarama 2017.
Ubwo yari akigera ku kibuga cy’indege cya Kanombe yakiriwe n’abantu batandukanye barimo nyirakuru wamwakiranye urugwiro amuhobera, ibyishimo birabataha bombi bararira.
Hari n’abandi bari baje kumwakira bambaye imipira yanditse izina rye n’andi magambo amwifuriza ikaze. Banamuhaye indabo z’amaroza bigaragaza uburyo bamwishimiye.
The Ben yabwiye abari bari aho ko yishimye cyane kubera uburyo bamwakiriye. Gusa ariko yizeza abakunzi be ko mu gitaramo cya "East African Party" nawe yiteguye kubashimisha.
The Ben yakandagiye ku butaka bw’u Rwanda, nyuma y’imyaka itandatu yari amaze aba mu Amerika. Yavuye mu Rwanda mu mwaka wa 2010.
Icyo gihe yari mu bahanzi bari bakunzwe mu Rwanda. Kuri ubu kandi nabwo aracyafite abakunzi benshi mu Rwanda nubwo atahaba.
Ubwo yari ari muri Amerika yakomeje gushaka uburyo yagaruka mu Rwanda ariko bikamwangira ngo kubera inzitizi z’amasomo yari afite yagombaga kurangiza.
Andi mafoto
Akigera ku kibuga cy’indege
Amaze kuva ku kibuga cy’indege
Amafoto: Batamuriza Natasha na Richard Kwizera
Video: Sesonga Junior
Dukurikire ukanda kuri Like
Ibitekerezo ( 9 )
Urakaza Turagukundaga,none Se Frère Wawe Aroza Ryari?Welcome!!!!!!
urakaza neza mu Rwakubyaye the Ben we, ni byiza kwibuka ivuko, uzatubwirire na Meddy ko tumukeneye mu rwagasabo
nukuringe ndishimye kubona the ben gusa imana inge imuha umugisha mubyo akora byose nukuri
urakaza neza murwakubyaye theben
Urakaza neza murwakubyaye musore, tukwifurije gukora ibyiza gusa, tukuri inyuma
yabyaye ryari konduzi akujije
waw good theben kaze neza murwakubyaye mama wagiye tugukunze ariko nubundi turacyagukunda welcome
Wawouuuuuuuuuuuuuu!!!!!!!!!! kaze neza The Ben twari tugukumbuye sana dore ko hashize igihe kinini abanyarwanda twese tuti urisanga murwatubyaye
ariko yibukwe nokubazwa impanvu yagiye akanga guhita agaruka


text:
.
Harya ngo nimba Claire agiye gushyingirwa bivugako nanjye ngomba kumukurikira? Harya ningombwa ngo ujye uhora unyibutsa ko abo twakuranye bose abana babo bamaze kuba bakuru njye nkaba ngiye guhera iwacu? Babyeyi rwose mwampaye umutuzo ko inkono ihira igihe ! Ahubwo se reka mbibarize ko mubizi neza ko ntamukunzi mfite ahubwo se niyo yaba ahari gushinga urugo ni ikintu umuntu yapfa kwihutira?.
Dore iryo duhura naryo iyo twicaranye naba mama cyangwa twagiye kwa ba masenge bacu. Aba ari intambara muzindi ndabarahiye! Reka twivugire kubakobwa uyu munsi abasore nabo bazatubwira uko ibyabo biba bimeze;
Iyo wagiye gusura nyogosenge:
nyogosenge: ariko uziko ntari nguherutse di, ndabona umaze kuba inkumi nukuri, harya ubu ugize imyaka ingahe ? harya amashuli yo nturayarangiza?
wowe: yewe imyaka nayijyanye da , ubu ngize 27 amashuli yo narayarangije ubu ndakora.
Nyogosenge: ahubwo ndumva washaje! 27 ni myishi kumukobwa utarashaka, cyereka niba utegereje kumera amahembe!!!! ese wagirango mubyara wawe Cecile ntagize abana babiri kandi mungana, ndetse na murumuna narumvise ngo ibirori biri vuba da!
wowe: Erega masenge haracyari kare, umunsi hageze nzababwira rwose, reka mbanze nkore gahunda zanjye neza nitonze ahubwo nifuzaga no kujya gukomeza icyiciro cya gatatu cya kaminuza mumpera z’ uyu mwaka.
Nyogosenge: Reka reka iryo risubize aho urikuye! ariko uziko arayo mashuli ari kubica badi! nta mukobwa w’ iwacu waheze ku ishyiga uramenye!, bureka nzabivugano na nyoko turebe icyo twakora, abana b’ icyi gihe murayoberanye! Ntuziko diplome y’ umukobwa ari umugabo siko njya numva bavuga?! ubwo se ko ugiye kwiga uzashaka ryari, uzabyara ryari?? aho ntushaka kuzaduteza urubwa wamukobwa we!
Iyo ari muri weekend uri kuganira na mama we:
Mama: Ariko uziko mama Clarisse twahuye ejo bundi mumujyi ambwirako bari mumyiteguro y’ isabwa rye?! harya Clarisse ntiyari inyuma yawe mushuli?
wowe: yego yari inyuma yanjye ho imyaka 3 ntiwibuka ko arinjye wamujyana kwishuli?? gusa nanjye iby’ ubukwe yarabibwiye ahubwo yansabye no kuzamwambarira.
Mama: eeee nuno nuko di ! icyo ngukundira mubambarira abandi ntujya uburamo ! ahubwo se ko mbona urungano rwawe rwose rurangiye buriya wowe ninde uzakwambarira muko? aho ntuzasohoka wenyine? harya ubwawe ngo tubutegereze ryari ra ? sinakubwiye ibenga ryawe ryaburi gihe ko rizagukoraho ? Dore Flugence waramwanze ngo ni umusinzi kandi rwose nabonaga atanywa nyinshi cyane, Gatera we sinzi icyo wamuhoye kandi nabonaga ari umusore ushyira mugaciro, Deo nawe nabonaga ari umusore witonda yewe na wa muhungu wa wamucuruzi Gasasira waramubenze ureba n’ ukuntu yari afite akazi keza byongeye kandi umuryango wabo turaziranye kuva cyera. Yewe ntashyizeho nabandi ntarondoye !!! Nimba uwo ushaka azava mu ijuru nibyo ntazi pe!!!
wowe: ariko mama rwose pe ndakwinginze ujye ugerageza umpe agahenge! reka abandi bashyingirwe kuko bafite abo bagiye kubana nabo, nanjye umunsi namubonye ubukwe nzabukora, ikibazo cyiri hehe? Ese ubundi uwo mugabo ni certificate nshya nzaba mbonye ngo wenda nurizwe muntera mukazi ? umunsi nabonye uwo nshimye tuzabana ntacyiri kunyirukansa!
Mama: Ntavuga yuko napfushije mpagaritse bakampakanya! ariko wamukobwa we uzi ko wagirango barakuroze?! ahubwo se noneho bwo ugiye kwiga andi mashuli wagirango hari nuzongera kukurebesha n’ irihumye, dore ugiye gutuma abasore bose bagutinya. Ahubwo nkugiye inama iriya modoka ugendamo wazaba uyishyize hasi ukajya ugenda na tagisi zisazwe. Erega nicyo gituma ntawukwegera!
wowe: mama rwose nakubwiye mpa amahoro, uzantinya nubundi nuko nanjjye azaba ari umuntu ntashobora gukunda, ahubwo wamukobwa dukorana ejo afite bridal shower reka nkubise nigire mumyiteguro.
Mama: ariko rero ibyo ukora byose ukomeze uzirikane ibyo nakubwiye kandi mpora nkubwira buri gihe, erega mwana wanjye ntago ari ukukwanga, njye na so duhora tuguhangayikiye, turifuza ko natwe wazaduhesha ishema mubandi babyeyi, ndambiwe guhora ntaha ubwabandi nkaho njyewe ntabakobwa nabyaye. Nukuri bintera impungenge iyo mbona abari hasi yawe bose ubu bafite abana bakuru wowe ucyicaye hano. Erega n’ ubundi igihembo cy’ umubyeyi ni ukubona umwana we akora ibirori nka biriya. kandi ujye unazirikana y’ uko imyaka yawe itari gusubira hasi rega !!
wowe: mama iyihuse yabyaye ibihumye kandi n’ uwitonze yakamye ishashi, igihe cyanjye cyizagera, ntago nzemera umusore ubonetse wese kugira ngo mbashimishe, ugomba no kureba kubuzima buzaba nyuma y’ uwo munsi w’ ubukwe mwese mushyuhiye. Nonese ninemera kubashimisha nkakora ubwo bukwe nuwo muntu ntakunze dore ko aribwo bubaraje inshinga , umunsi twananiranywe nka nyuma y’ ukwezi nkagaruka murugo muzanyakira ? Nimba igisubizo ari yego utazampatiriza kugumayo ngo” niko zubakwa” imyiteguro y’ ubukwe twayitangira ntacyibazo kuko nabo bifuza kuba abakwe banyu bo barahari kubwinshi nintaha ndakubwira uwo nahisemo!!!!
Dore nguru urwo twagowe!!
Babyeyi dukunda reka mbe ncumbikiye aha, gusa ibyo nifuza ko tuganiraho biracyahari…….


text:
Ntunyumve nabi sindukunda kuko rudutwara abacu dukunda, sindukunda kuko rudutera igikomere kizahoraho iteka, ahubwo ndukundira ko ruturinganiza!! Ese uwo munsi nubwo utagize amahirwe yo kuwumenyeshwa ujya uwutekereza ho?? Oya wigirira ubwoba disi ibintu byerekeranye n’urupfu ntamwanya wo kubitekerezaho ugira niryo jambo ubwaryo ntuba ushaka no kuryumva mumatwi yawe. Ese ubundi urutinyira iki? kuki wanga kuruvuga kandi ubizi neza ko ariyo maherezo???
Ni benshi twireba, tukareba uko tungana, uko dusa, ibyo dufite,aho tuvuka, aho tugeze ndetse nibyo twifuza gukora tukibwirako rutaduhangara. Ahubwo se buriya rwabitinyuka? Buriya se rwatwara njye ufite impamyabumenyi zikirenga kandi hari wamuturage utazi gusoma ndetse no kwandika? Buriya se rwantwara njye umuyobozi mukuru w’ikigo runaka kandi hari wamukozi unyogereza imodoka ndetse n’umwe usukura ibiro byanjye udafite umwanya ukomeye nk’uwo mfite ? Buriya se rwampangara njye mukobwa w’igishongore wahogoje imitima ya benshi, ufite ibihumbi n’ibihumbi bamukurikira kumbuga nkoranyambaga? Ese nta wawundi utazwi ndetse urwaye amavunja rwaheraho? Ese buriya rwaherahe umusore nkanjye w’intarumikwa wambara akaberwa, winjiza agatubutse umwe wifuzwa n’inkumi zose; kandi hari umwe ukora akazi ko kwikorera imizigo cyangwa ucukura ubwiherero ?? Ahubwo se njye rwankura he ko mfite ipeti ryo hejuru nkaba ndi impuguke muntambara zo mukirere, mumazi ndetse no kubutaka? harya kadogo ntahari kuki atariwe rujyana?? Njye rero mubo muvuga sindimo kuko mfite umwanya ukomeye mubuyobozi w’igihugu ndetse yewe muri abo mubona bafata ibyemezo bikomeye by’isi nanjye mba mbarimo murabyumva ko ndi uwagaciro gakomeye, ahubwo se uretse kwigiza nkana rwanyura he abashinzwe umutekano wanjye?? Ese buriya rwakwibeshya rugahangara inkumi cyangwa umusore nkanjye uri kwitegura kurushinga ?? reka reka rugomba guhera kuri umwe wagumiwe njye rundeke nitangirire ubuzima bushya! Ahubwo se buriya rwaba ruri kujya he ntirubona ko maze kubyara kandi ko nkeneye kurera aba bana? rwagiye rugatwara umwe utabyara ngwa se ucyiri ingaragu ?
Oya shenge urwo muragendana!! ntabudahangarwa ufite kuri rwo, waba ugendera mumodoka yambere ihenze kw’isi cyangwa se utega twegerane, ruragutwara. Waba ufungura ibyateguriwe muri hoteli y’inyenyeri eshanu cyangwa se waburaye uwo munsi utazi uko ejo uzaramuka, mwese rurabatwara. Waba urara mumuturirwa, waba urarana n’amatungo munzu, cyangwa se utagira iyo urara iyo umunsi ugeze rurabanura. Waba uvurwa n’umuganga wambere kw’isi cyangwa uryamye iwawe waraheze kukarago, ruragutwara. Waba ugendera mundege mumyanya y’abifite ( business class), ufite iyawe (ugenda wenyine)( flying private), cyangwa ugendera mumyanya y’abaciriritse ( economic class) iyo impanuka ibaye ntago rutoranya mwese rurabajyana kandi ntawe ruteguza. Waba ufite izo mpamyabumenyi z’ikirenga cyangwa utarakandagije ikirenge mu ishuli, iyo umunsi wageze uba wageze. Waba koko utambuka bose bakakurangarira cyangwa se sihabe n’umwe umenya ko uhanyuze, isaha rwashatse rurakujyana. Waba uri kuri altar uri gusezerana cyangwa se uri kwibaza impamvu wowe ntanukubaza akazina iyo rwaje ruba rwaje. Waba uri umubyeyi witegura kwibaruka, cyangwa se utarabonye urubyaro, urupfu muragendana. Waba ugenda urinzwe n’intwaro z’ubwoko bwose cyangwa uri umwe wigendera munzira ,urupfu rukurimo muragendana, ushobora kunanguka wicaye hagati y’izo ntwaro kimwe n’uko ushobora gusitara ukaba ugendeyeko. Ruriya ntaho waruhungira!!.Ushobora kuba uri umwe mubarugemurira kenshi ukaba wumva ko wowe narwo mwamaze kuba abanywanyi rutagukoraho, ndivugira wowe urajwe inshinga no gutwara ubuzima bw’ ikiremwa muntu kuko hari ibyo atunze wifuza gutwara, ibyo akurusha, kuba mutabona bintu cyimwe cyangwa se kuba ubwawe wumva ko mugenzi wawe adakwiye kubaho. Yewe uwagira inshuti ntiyayigira urupfu kuko ruriya ruhinduka nk’igicu, uyu munsi ruragusiga ariko ejo nawe ruzakumira bunguri.
Ariko noneho icyo ndukundira kurushaho ni uko twese rudushyira muri wa mwobo ungana urwara. Washyingurwa mu isanduka ya miliyoni cyangwa mukirago( umusambi) mwese murangiriza munsi y’igitaka. Wasezerwa n’imbaga nyamwinshi ndetse n’abakomeye cyangwa se utabonye abagusezera ( cg ukabona bake) mwese mugenda mwenyine kandi mugahurira hahandi. Waba wari utuye mumutamenwa urara urinzwe cyangwa se utuye muri nyakatsi, urupfu ruzatuma mwese murara hanze nk’inyamaswa. Ariko rero tuvuge ibindi tubisubire uru ruhanya ntampuhwe rugira pe, ni ntamunoza nukuri! Nawe se, nkumwe warugemuriraga kenshi ngo ari kwiruka inyuma y’ibyubahiro ndetse n’ubutunzi kuki rutemera ngo rutware amafaranga nuko we rumusige? tuvugeko rutazi ko uwo rutwaye yari akomeye se? ntago ruzi se ko aho yanyuraga hose bamwunamiraga? kuki se rwemera ko agenda imbokoboko kandi yari yujuje ibigega ?kuki se rutareka ngo agendane n’ayo masambu cyangwa se ngo ashyingurwe muri izo modoka yarwaniraga cyangwa se yewe ngo yoroswe ayo mafranga kugirango atazashanguka nk’abandi? sinumva ngo amafranga agura byose ra?
Ariko rupfu we, reka twiganirire kuko ndabizi wowe uzi byinshi kundusha, ese iyo abo bombi bahuye baramenyana? ndivugira umutware n’uwari umugaragu we? Ahubwo se umwe watwaye imburagiye kuko hari ibyo yari atunze byashakagwa n’uwo uhamusanze baraganira? ahubwo se babandi bapfuye ko bafite ibitekerezo bitandukanye ubwo nabo barahura bagasuhuzanya cyangwa iyo habera indi ntambara tutazi??? naho se umwe wambuye ubuzima mugenzi we kuko atamukundaga bo iyo bahuye bigenda gute? Nonese bose baba hamwe cyangwa ibibera ruguru nibyo bikomeza kubera hasi? Abari babaye bakomeza kubabara? abari bakandamijwe bakomeza gukandamizwa? imirimo yacu niyo iduherekeza cyangwa byose birangirira hano turi? Reka ndeke gukomeza kukubaza byinshi kandi nziko nubundi igisubuzo urampa ari ” uzabibona uhageze” naho ubundi rimwe na rimwe njya nkwanga ubundi nkagukunda pe! .
Ayo niyo maherezero yaburi wese disi! Uko urugendo rwacu rutangira kimwe ninako rurangiriza kimwe !
Photo credit: scoop.it


text:
Nyuma
y’aho imbuga zinyuranye cyane cyane izikorera hanze y’u Rwanda
zitangarije ibitekerezo by’abamagana ibyakorewe umubyeyi
Mukarukundo Chantal byo kumwandagaza no kumukubitira mu ruhame mu
isoko ngo ni uko ari umukene udashoboye kurera umwana we, ubutegetsi
bw’igitugu bwa FPR bwiyunguye inama ya kibwa, naba mbeshye
nyise iya kigabo. Aho kweguza vice mayor Clotilde Mukaneza wayoboye
akanahagarikira iryo honyorwa mu ruhame kandi ngo ashinzwe imibereho
myiza, hihutiwe kubwira ibinyamakuru byose byo mu
Rwanda ngo bisibe iyo nkuru ku mbuga zabyo vuba na bwangu.
Ubwoba
bumaze kwigarurira abanyarwanda n’ihahamuka baterwa n’ubutegetsi
butazuyaza kwica bwatumye bamwe babyuka iya rubika (za saa
cyenda z’ijoro) ngo basibe inkuru. Urugero rutari kure ni igihe.com.
Icyateye umujinya ubutegetsi cyane cyane ni amafoto yerekanaga
icunaguzwa n’ihohoterwa ry’umubyeyi Mukarukundo mu
ruhame.
Aho
kugira ngo umuyobozi wakoze ibara akambika ubusa umubyeyi mu isoko ngo
ni uko ari umukene, aho kugira ngo
uriya vice mayor Clotilde yeguzwe, igisubizo ni ukuniga ukuri.
Nyamara ngo guca mu ziko ntigushye.Ku uwaba atarabonye kuri amwe muri
ayo mafoto, turayamugezaho muri iyi nkuru kugira ngo bititwa
impuha. Aya mafoto yose mu Rwanda yaraciwe ngo bitanduza isura, ubutagatifu n’ubutungane bwa FPR yera de!!!
Nyamara ikiri ukuri ni uko ubu buyobozi bwuzuye abagome kuva ku nzego
zo hasi
kugera mu bushorishori. Iyo bitaba ibyo, icyari kwihutirwa ni
ukurenganura umubyeyi Mukarukundo no guhana umugome wakoze ishyano ari
we vice mayor Mukaneza Clotilde. Si ko bimeze. Aganje mu ntebe
y’ubuyobozi, FPR imukingiye ikibaba ahubwo akaba akomeje kwiyama no
gutera ubwoba abagaragaza ubugome ayoborana.
Ngiyo imiyoborere myiza ya FPR. Ngicyo icyerekezo 2020 iduteganyirije. Kera ku ngoma ya cyami umukobwa wabyaraga
ikinyendaro bamwoheraga ku kirwa. Ku bwami bushya bwa FPR, bamukubitira mu isoko bakamuziringa mu byondo.
Banyarwanda ngaho aho tugeze. Umwanzi w’u Rwanda si gahutu, si gatutsi, si gatwa. Ni abagome bo mu gaco ka
FPR. Bazi ko batazi gutandukanya kuyobora igihugu no kuba inyeshyamba. Imyaka ibaye cumi n’umunani bagifashe, ariko n’ubu barakitwara nk’abari mu ishyamba.
Niba
muri FPR hakirangwamo umuntu n’umwe ushyira mu gaciro, ishyano
ryakorewe Mukarukundo ryagombye
kwamaganirwa ku karubanda. Niba atari ko bigenze, ni ikimenyetso
cy’uko FPR yimirije imbere kumara abakene n’abatishoboye. Iki ni cyo
yita iterambere!
Uku ni ko
abanyarwanda bagenuye ikiranga umwari n’umutegarugori ubereye u Rwanda.
Mu muco munyarwanda, umugore n’umubyeyi biratandukanye. Iyo
tuvuze umubyeyi, tuba tuvuze agaciro umugore wese akomora ku kuba
inganzo y’ubuzima. Hirya yo gutanga ubwo buzima, umubyeyi arangwa
n’impuhwe, ubwizige n’umutuzo bituma mu muryango aba ikiramiro
cya benshi, ndetse bigakosora amashagaga abagabo dukunda kugira muri
byinshi. Ingaruka ya mbere y’ububyeyi, ni uko umubyeyi iyo ava akagera
ari nyina wa bose.
Umunyarwanda warezwe, iyo abonye
umubyeyi, kabone n’aho yaba atanamugwa mu ntege, aragira ati : «
tambuka rugori rwera, ungana mama ». Ingaruka ya kabiri ni uko ububyeyi
butagirwa n’uwabyaye gusa. Burya n’umwari
w’umutima, cyangwa umubyeyi w’ingumba, iyo yuje ububyeyi mu mutima
no mu mico, tumuherereza ku ruhimbi, tukamunganya uwatubyaye.
1.Umugore utambariye ububyeyi ntakayobore mu Rwanda.
Kuri
uyu wa mbere, tariki 21/05/2012, ishyano ryaguye mu karere ka
Ngororero, riririrwa none riraraye. Ejo
rizaramuka kuko ariko bigenda mu gahugu katagira mukuru. Muti bite.
Hatawe muri yombi umubyeyi witwa Mukarukundo Chantal azira ko yahaye
ikibondo cye umugiraneza kuko we nta mikoro yo kurera uwo
mwana afite. Uyu yatangarije ubuyobozi ko nta mikoro, akaba ari yo
mpamvu yitandukanyije n’ikibondo cye atacyanze.Dore amagambo yabivuzemo
ubwo yaganiraga n'umunyamakuru wa igihe.com
:
"Mu by'ukuri
sinanze umwana wanjye kuko kuba byonyine nararuhanye nawe kugeza aya
magingo ntaramuta cyangwa ngo mwice ni gahunda y’Imana
yashatse ko abaho; ndi imfubyi itagira shinge na rugero, nta n’umwe
kugeza ubu mfite nkomokaho, sinifashije ndi umukene wo kugirirwa
impuhwe, n'ubu tuvugana naraye mu musarane ahantu kuko ntaho
mfite ho kwikinga ngo mbashe no gusinzira, none rero ubuzima nk’ubu
ndabona ko ntabushobora ndi n’umwana, aho kugirango rero mwice nahisemo
gushaka umugira neza wakwemera kurerera Imana maze
nkamumwihera ».
Ibi birababaje, ariko ibyakurikiyeho birushijeho gutera agahinda. Umuyobozi ushinzwe imibereho y’abaturage, umugore utambariye
ububyeyi, Mukaneza Clotilde yasanze
umuti w’ikibazo ari akunzegurutsa uyu mubyeyi mu isoko rya Ngororero
aboshye n’amapingu, bamukomera, ndetse
ab’imigirigiri bagacishaho imigeri n’inshyi. Ababibonye, n’ababona
amafoto ye asohoka mu binyamakuru murebe uko asa ku ntugu no mu bitugu.
N’uko yakurunzwe mu mukungugu. Ngicyo igisubizo
cy’ushinzwe imibereho myiza mu karere ka Ngororero. Ngiyo imihigo yo
guteza akarere imbere, ngiyo imiyoborere isesuye twabwiwe.
2.Hagati ya Mukarukundo Chantal na vice mayor Mukaneza Clotilde, ni nde
utambariye ububyeyi, ni nde ukwiye induru?
Nta
washima Mukarukundo kudashobora kurera uwo abyaye. Ariko burya ngo
uburiye mu kwe ntako aba atagize,
kandi nta wanga ibyiza, arabibura. Icyo yashimwa ni ukuba atarishe
umwana cyangwa ngo amute nk’uko benshi babigenza. Ni umukene, ariko si
umutindi ku mpuhwe n’ububyeyi. Ikibazo gisigaye ni vice
mayor Clotilde Mukaneza. Ni ishyano i Rwanda, kubona umugore
twakekagaho ububyeyi, ubyiruye, atinyuka gukora ibidakorwa i Rwanda.
Gufata umubyeyi, n’aho yaba adashoboye kurera umwana abyaye,
ukamuzengurutsa Ngororero yose, ushishikariza abaturage cyane cyane
insoresore kumuhundagazaho ibitutsi, amacandwe n’imigeri n’ibindi
birebire tutarondoye, bigaragaza ko uriya muyobozi yifitemo
umurengwe urenze igipimo. Ese ye, iri tambagira rigamije fundarizing yo kumufasha kurera umwana? Ese
rigamije kumuremamo ubushobozi?
Ariko se itegeko riteganya ko umubyeyi udashoboye kurera ikibondo
akubitirwa mu isoko ryatowe ryari? Genda Rwanda ugeze aharindimuka!
Akarere
ka Ngororero ngo kabwiye uriya mubyeyi gusubirana umwana kakaziga
uburyo yazafashwa. Iyo bamubwira
bati “turagufashisha iki”, byari kuba intangiriro nziza. Naho
“tuziga” na “tuzagufasha”, ni inzagihe itajya mu gifu ku mukene
waburaye. Ibiri amambu, akarere na ko gasa n’akemeza ko adafite koko
ubushobozi kuko umwana bamusubije umugiraneza wemeye kumurera.
Mukarukundo Chantal watanze umwana kubera ubukene: Ese adoption ntiyemewe mu Rwanda ?
3.Ese nta zindi nzira zari zihari zo gushakira ikibazo
umuti?
Inzira
ya mbere yari ukumenya uwo babyaranye, bakareba niba afite ubushobozi
bwo gufasha Mukarukundo kurera
umwana. Iki ni inshingano y’ubuyobozi gutegeka uwo mugabo kuzuza
inshingano z’umubyeyi. Iki ubuyobozi bw’akarere ka Ngororero
ntibwakitayeho kuko icyo bashinzwe atari ugushaka umuti w’ikibazo, ni
ugucunaguza no kwandagaza ABAKENE. Ngiyo imihigo
y’iterambere! Iyo inzira yo kumenya se w’umwana idatanga umuti, biri mu
nshingano z’akarere gutanga ubufasha bw’ibanze mu
gihe hategerejwe ko hashakwa umuti urambye. Akarere katabishoboye,
hari abafatanyabikorwa bakwitabazwa, nka Caritas n’abandi, dore ko ako
kareke kubatse ku kilometero kimwe cya Paruwasi Rususa
y’abagatolika, kakaba gakikijwe na Paruwasi y’abapantekoti n’iya ba
Anglikani. Iyo hataba himirijwe imbere guhinda, guhubuka no gutesha
agaciro uyu mukene, inzira zari nyinshi zo gushakiramo
umuti wihuta nyuma hakigwa uburyo ikibazo cyakemurwa mu nzira
zirambye. Ubuyobozi bwa Ngororero ntibubikozwa.
Umwanzuro.
Niba
FPR yamamaje ikanatoresha Mukaneza Clotilde ku mwanya w’umuyobozi
wungirije ushinzwe imibereho myiza mu
karere ka Ngororero ari na yo yamutumye kwimiriza imbere intwaro
y’agahotoro, yuje ubugome n’ubwenge buke, nimwambike umudende acanye
uruti.
Ubwo byaba bivuga ko aho ibihe bigeze, politiki rusange y’igihugu ari uguhata ABAKENE ( 80%
y'abaturarwanda !) ikiboko, inshyi n’imigeri kandi icyabahejeje mu butindi kigaragara: abategetsi batitaye ku bibazo by’abaturage !
Niba
atari uko bimeze, nimusabe Mukaneza Clotilde gusezera no gusaba
imbabazi abategarugori kuko yakoze
ishyano i Rwanda. Niba ibyo bidashobotse, nahigikwe asimbuzwe
imbyeyi ikamirwe kiriya kibondo. N’ubusanzwe, ngo umugore utambariye
ububyeyi arutwa n’imbyeyi ikamirwa ibibondo.
Niba
atari uko bimeze, nimusabe gusezera no gusaba imbabazi abategarugori
kuko yakoze ishyano i Rwanda. Niba
ibyo bidashobotse, nahigikwe asimbuzwe imbyeyi ikamirwe kiriya
kibondo. N’ubusanzwe, ngo umugore utambariye ububyeyi arutwa n’imbyeyi
ikamirwa ibibondo.
MIZERO Athos na Ian Niyikora (leprophete.fr)


text:
Muri iyi Nteko rusange yateranye kuri uyu wa 23 Ukwakira, Umuyobozi w’Umuryango wa FPR Inkotanyi mu Murenge wa Gisenyi, Sheikh Kibata Abdul, agira ati "U Rwanda rufite ibibazo bihera mu gihe cya gikoroni, niyo mpamvu twasanze urubyiruko rw’u Rwanda rwigishijwe igisirikare byazatuma abanyarwanda b’igihe kizaza bazaba ari abantu bakunda igihugu cyabo,bakundana ubwabo bafite ubushobozi bwo kurwana ku busugire bw’igihugu cyabo.”
Sinamenye Jéremie, Umuyobozi w’Akarere ka Rubavu akaba n’Umuyobozi w’Umuryango FPR Inkotanyi muri aka karere, avuga ko mu bitekerezo byavuye mu tugari n’imidugudu, bifuje sitasiyo za Polisi mu tugari,ikigo nderabuzima muri buri kagari ndetse no guhugura urubyiruko ruhabwa amasomo ya gisirikare.
Yagize ati " Abanyamuryango basabye sitasiyo ya Polisi, ikigo nderabuzima muri buri kagari, by’umwihariko banasabye ko abanyamuryango bose bashyigikira igitekerezo cy’uko abanyeshuri bose barangije bajya bahugurwa bagakora itorero, bakavangamo imyitozo ya gisirikare kugira ngo haramutse hanabaye ikintu kidasanzwe, buri muntu wese uri mu myaka y’urubyiruko abe yabasha kuba yatabara igihugu.”
Abanyamuryango ba FPR Inkotanyi mu Murenge wa Gisenyi, basabye kandi ko ibitaro bya Gisenyi byavugururwa bikajyana n’igihe, bifuza kandi ko utugari twakubakirwa ibiro kuko usanga hafi ya twose dukorera mu nzu z’abaturage twakodesheje.
Mu bitekerezo byakusanijwe mu tugari tugize umurenge wa Gisenyi, bifuje ko habaho kwihutisha gahunda yo kwegereza abaturage ubuyobozi n’ubushobozi, gushyiraho abayobozi b’imidugudu bafite amashuri atandatu yisumbuye kandi bakagenerwa agahimbazamusyi.
Ibitekerezo bizaba byavuye mu mirenge, bizashyikirizwa Inteko y’Umuryango FPR Inkotanyi mu Karere ka Rubavu izaterana ku cyumweru gitaha, nyuma bikomereze ku rwego rw’intara ndetse no ku rwego rw’igihugu, ari na byo umukandida uzahagararira umuryango wa FPR/Inkotanyi mu matora y’Umukuru w’Igihugu yo mu 2017 azagenderaho mu kwiyamamaza.


text:
Ubusanzwe mu ngo zacu tugira Thermos cyangwa se Flask twifashisha mu kubika amazi ashyushye cyangwa se icyayi, ariko haje thermos itangaje kuko yo itandukanye na ziriya zose twaba tuzi kuko ikoranye ubuhanga butangaje cyane ko iyo unyweye ibiyibitsemo, bigirira akamaro umubiri wawe cyane cyane mu kurinda indwara zihungabanya imikorere myiza y’umubiri (Metabolic Diseases).
Mu gushaka kumenya byinshi birenze kuri iyi Thermos, twegererye Muganga Uwizeye Dieudonne ukora mu ivuriro HORAHO Life atubwira byinshi kuriyo muri aya magambo agira ati: “Iyi Thermos itangaje yitwa “Tourmaline Flask” ikaba yihariye kuko ibika ubushyuhe igihe kirekire kandi ntifatwa n’ingese. Muri iyi Thermos harimo icyuma kibitse imyunyungugu y’ingenzi irenga 20, ikaba ari ingenzi cyane ku mubiri w’umuntu, imwe ikomeza amagufa indi igatuma umubiri ukora neza muri rusange.”
Yakomeje atubwira ko iyi Thermos ifasha abantu bafite ibibazo bitandukanye mu mubiri kuko amazi unyoye ayirimo aba yamaze guhinduka amazi afite uduce dutoya (Small Molecules) kuburyo yihuta mu mubiri, uturemangingo tw’umubiri tukayakoresha vuba bityo bigafasha umubiri gutakaza imyanda, kuruhuka, ndetse no gusukura umubiri muri rusange.
Ikindi kandi aya mazi yo muri iyi Thermos, atuma umubiri ubasha kuringaniza icyo bita PH (ibi ni ibipimo byo mu mubiri bituma ibikorerwa mu mubiri bigenda neza). Bikaba bifasha urwungano ngogozi gukora neza. Iyi Thermos iroroshye kuyitwara, si ngombwa ko uyisiga mu rugo.
Iyi Thermos ni bande bagenewe kuyikoresha?
Mu gusubiza iki kibazo, Dieudonne yagize ati “Iyi Thermos ikenewe n’abantu bose muri rusange, gusa hari abayikeneye cyane by’umwihariko, nk’abarwaye indwara z’imikorere mibi y’umubiri (Metabolic diseases), urugero nka Diyabeti, umuvuduko ukabije w’amaraso, umunaniro ukabije, indwara za Hepatite, impyiko n’izindi.
Iyi Thermos iboneka hehe?
Uramutse uyikeneye, wagana ivuriro Horaho Life aho ikorera mu mujyi wa Kigali, mu nyubako yo kwa RUBANGURA, muri etaji ya 3, umuryango wa 302 na 301, cyangwa se ukaba wabahamagara kuri numero 0789433795/0726355630. Ndetse wanasura urubuga rwabo arirwo www.horahoclinic.rw.


text:
Ku wa 17 Ukwakira 1943, Umwami w’u Rwanda Mutara wa III Rudahirwa yahindutse umukristu nyuma yo kubyigira igihe gisaga imyaka cumi n’ine. Mutara wa III Rudahirwa yabatijwe na Musenyeri Léon-Paul Classe, yitwa Charles Léon Pierre, abyarwa muri batisimu na Guverineri Mukuru wa Kongo Mbiligi na Rwanda-Urundi, Bwana Petero Ryckmans. Yabatirijwe rimwe na nyina, umugabekazi Nyiramavugo Kankazi, wiswe Radegonde.
Ayo mazina, umwami Mutara wa III Rudahirwa afite inkomoko muri abo bazungu bagize uruhare muri batisimu ye. Ni Amazina atatu : “Karoli (Charles)” ni izina rya Guverineri wa Ruanda-Urundi, witwaga Charles (Karoli) Voisin. “Leon (Lewoni)” ni izina rya musenyeri wa Vikariyati ya Kabgayi wanamubatije, witwaga Leon-Paul Classe. “Pierre (Petero)” ni izina rya Guverineri generali wa Kongo Mbiligi na Ruanda-Urundi, witwaga Pierre Ryckmans ari nawe wabyaye umwami muri batisimu.
Ku munsi wa Batisimu, nk’uko tubikesha, Kinyamateka umwaka wa 11, numero 133 yasohotse muri Novembri 1943, Nyir’ubutungane Papa Piyo XII yandikiye Mutara Charles iyi telegrama, (ni ukuvuga ibaruwa ngufi ije muli radiyo) ; musenyeri Dellepiane ayoherereza musenyeri Classe, isohora mbere ya Batisimu y’umwami. Igira iti : “ Imyinjilire y’Umwami Mutara III muli Kiliziya Gatolika, ihaye Papa ubulyo bwo kumugutumaho ngo umubwire ko nifatanyije ne we ngashimira Mungu wabimuhaye, kandi kamwifuriza ko bimwongerera ishya muli byose. Ndasaba Mungu ngo agwize inema ze mu Rwanda. Umwami,n’Abategeka igihugu bose, n’Abacyigisha ibya Mungu, na Rubanda rwose, mboherereje Umugisha wanjye wa Gipapa. Ni jye ubitumwe Kardinali Maglione, igisonga cya Papa.”
Kinyamateka ikomeza itubwira ko umubyeyi wa Batisimu w’umwami Mutara III Rudahigwa yageze i Kabgayi ku wa 16 malayika ishize ni ukuvuga nyuma ya saa sita. Mu bandi bantu bakomeye bari muri ibyo birori by’umwami Rudahigwa harimo Umwami Mbambutsa w’u Burundi wari wazanye n’Abatware ba Provinsi b’i Burundi 3 : murumuna we Inyasi Kamatali, na Aloys Nyawakira, na Antoni Gikoro. Abatware ba Provinse b’u Rwanda bari 50 ; habuzemo 2 gusa : Fideli Kataka na Krispini Kamali ; aliko Krispini we twamenye ko yari yabujijwe n’uko ku wa 18 (bukeye bwa Batisimu) yategekwaga gutanga abanyakazi 1500. Abapadiri-Bera bari 32 n’Abapadiri b’Abanyarwanda 41 ; bose bari 73.
Ibiroli by’umunsi byaranzwe n’umurishyo w’ingoma z’ibwami n’umurishyo w’ab’i Janja. Habaye imikino ngororangingo (gatebegatoki) y’abana 11 bari kumwa na Padiri Gaullaume w’i Kabgayi. Habaye n’amagambo atandukanye y’abatware. Habanje Mutware Stefano Rwigemera, murumuna wa Mutara. Yagize ati : « Twaje kwishima kuko Umwami wacu abaye noneho Umwana wa Mungu ». Mutware Leonardi Birasa abwira Musenyeri Classe ati : « Turagushimira ko ibyo biganza byawe byaduhaye Umwami-Mukristu ». Mutware Fransisko Rwabutogo abwira Bwana Ryckmans ati : « Turagushima kuko waje muri ibi birori, ukabiduhera icyubahiro. » Arongera ati : « Amajyambere y’igihugu si ukwunguka iby’isi gusa : bigomba kuba bivanze no kwunguka ubuyoboke bwa Mungu ». Ati : « Ubwo rero utubyariye umwami, utubyariye igihugu ». Nyuma y’amagambo atandukanye habayeho imihamirizo itandukanye. Abanyakigali bari bitabiriye ibirori bagaraje imikino yabo y’amagare. Ibyo bivuyeho hajeho urukiramende. Uwitwa Claver Kanyemera yasimbutse metero 2 na sentimetero 25. Abanyamagare b’i Kabgayi nabo barabakiniye. Abafratri n’Abaseminari bagiye gukinira abo bazungu bari baje mu birori. Ibirori byabaye iminsi ibiri. Ku munsi wa nyuma bamaze gukinirwa mu iseminari, abatware bagiraga bati : « Nimwihebere, u Rwanda nyarwo rwisigariye mu iseminari ».
Mutara wa III Rudahigwa yavukiye i Nyanza muri Werurwe 1911. Ni umwana w’Umwami Yuhi wa IV Musinga na Nyiramavugo Kankazi Redegonde. Mutara III yimitswe ku ngoma na Guverineri Voisin abifashijwemo na Musenyeri Classe ku wa 16 Ugushyingo 1931, Se Musinga amaze gukurwa ku ngoma kuwa 12 Ugushyingo 1931 agacirirwa i Kamembe. Mbere y’uko yima Ingoma, kuva 1929 yari umutware wa Nduga na Marangara. Kuwa 15 Ukwakira 1933, Rudahirwa yashakanye na Nyiramakomali, batana mu bya 1940. Ngo uwo Nyirankomari batandukanye amaze gukuramo inda kabiri. Nyuma, kubera gushaka akana, ku wa 18 Mutarama 1942 ashakana na Rosaliya Gicanda nawe ntibabyarana.
Mutara wa III Rudahigwa, akiri n’umwigishwa yaharaniraga kubana neza n’abazungu n’abamisiyoneri. Mu mwaka w’i 1935, umwami yahaye ikibanza Kiliziya i Nyanza. Ikindi gikomeye yavuze ni uko u Rwanda rweguriwe Kristu Umwami ku wa 27 Ukwakira 1946. Mu mwaka w’1949 yaciye iteka ko amoko atazongera gukoreshwa ahubwo abaturarwanda bakumva ko ari abanyarwanda. Muri uwo mwaka kandi (1949) Mutara III Rudahigwa yasuye u Burayi ubwa mbere, agera i Bruxelles mu Bubirigi, ndetse ashobora no kujya mu Budage. Ku itariki ya 1 Mata 1954 yaciye iteka rikuraho ibikingi. Hanyuma umwaka ukurikireho (1955), Umwami yakiriye Umwami w’u Bubirigi witwa Baudouin.
Yaguye i Bujumbura ; mu buryo butunguranye ku wa 25 Nyakanga 1959, Umwami Mutara wa III Rudahigwa yaharaniye guteza imbere imibereho y’Abanyarwanda n’ubwigenge bw’u Rwanda. Rudahigwa yaranzwe no kurwanya akarengane mu butabera abigaragariza mu Rukiko rw’Umwami no mu mirimo ya buri munsi aho yirirwaga arenganura abaturage bose.


text:
Umutare yamenyekanye mu ndirimbo zirimo ‘Nkwegukane’, ‘Ntunkangure’, ‘Urangora’, ‘Ayo Bavuga’, ‘Mesa Kamwe’, ‘Ukunda nde’ n’izindi. Ni umwe mu bahanzi batatu bashya binjiye bwa mbere mu irushanwa rya Primus Guma Guma Super Star.
Mu gitaramo cya mbere cya PGGSS cyabereye i Gicumbi yabanje kugira ubwoba abonye uburyo abafana buzuye stade. Yari inshuro ya mbere kwibona ahagaze imbere y’abantu barenga ibihumbi makumyabiri aririmba ari nacyo cyamubujije amahwemo mbere yo kujya ku rubyiniro gusa bagenzi be babimenyereye bamushyizemo akanyabugabo.
Yagize ati “Nkigera i Gicumbi nabanje kugira ubwoba bwinshi cyane gusa mu bahanzi turi kumwe mu irushanwa navuga ko hari abamfashije ntavuze amazina hano ariko ntibyari byoroshye. Ni ubwa mbere nari ngiye kuririmbira abantu bagera mu bihumbi mirongo itatu, byabanje kuntera ubwoba ariko biza kugabanuka.”
Yongeraho ati “Mu bahanzi turi kumwe mu irushanwa ubona ko harimo urukundo bitandukanye n’uko nabikekaga mbere. Nagize ubwoba bukomeye cyane nkigera mu irushanwa, numvaga ntazabishobora, numvaga nyine ari ibintu bindemereye cyane kubona imbaga y’abafana bangana kuriya, byanteye ubwoba numvaga bisa nk’aho ijuru ringwiriye ariko bakuru banjye bantera imbaraga mbona mvuyeyo amahoro.”
Mu byamugoye cyane mu gitaramo cya mbere cyabereye i Gicumbi, Umutare Gaby avuga ko yari afite umunaniro ukomeye ku bw’amajoro yari amaze iminsi arara ntaruhuke uko bikwiye.
Ati “Nari mfite umunaniro mwinshi mu buzima busanzwe kuko nari maze igihe ndara amajoro, ikindi cyangoye ni ubwoba nari mfite uwo munsi. Ninjiye muri stade ndeba uburyo abantu ari benshi umutima uransimbuka […] Ikindi ni ka kamenyero gake ariko byose byatangiye kujya ku murongo.”
Nubwo atibonamo ubushobozi bwo guhita atwara umwanya wa mbere muri PGGSS, Umutare Gaby avuga ko yifuza kuza mu ba mbere bazaba baritwaye neza. Yiha icyizere cyo kuzaza imbere ashingiye ku bushobozi afite mu miririmbire n’uko yitwara imbere y’abafana.


text:
Isengesho ryo gusabira imiryango y’abanyarwanda yashimutiwe abayo na Leta mpotozi ya FPR kugeza ubu bakaba batazi iyo baherereye. Isomo rya mbere: Ivugururamategeko: 18, 15-20. Isomo rya kabiri: 1 Abanyakolinti: 7, 32-35. Ivanjili: Mariko: 1, 21-28."Umunsi mukuru w’intwari wagira gaciro ki mu mitima y’abanyarwanda mu gihe abasigariyeho izo ntwari zatabarutse bagiye kumarira abenegihugu ku icumu!!!"/ Padiri Tabaro
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Huye: Hari imishinga komite icyuye igihe yifuza kuzakomerezwaho n’abazabasimbura
Komite icyuye igihe Nyuma y’uko tariki 28/1 komite nyobozi y’Akarere ka Huye yarekuye ubuyobozi, abari bayigize badutangarije kigalitoday bimwe mu bikorwa bifuza ko abazabasimbura bazakomeza. Eugène More...
Huye: Biyemeje guhindura aho batuye bihereyeho
Abatozwa ubutore ngo bazaba intangarugero Abanyeshuri 1800 bo mu Karere ka Huye barangije amashuri yisumbuye, nyuma yo gutozwa ubutore ngo bazahindura imibereho y’aho batuye bihereyeho. Muri rusange, imihigo More...
Gishamvu: Abakuru b’imidugudu bagaragaje ubudashyikirwa bahawe ishimo
Guverineri aha impano y’ishimwe umwe mubayobozi b’imidugudu Abakuru b’imidugudu bane bitwaye neza kurusha bagenzi babo bahuje umurimo, mu tugari tune tugize Umurenge wa Gishamvu, bahawe impano More...
Huye: Abanyakinazi bazwiho kwesa imihigo bababajwe n’uko basubiye inyuma
huye  ,performance,contracts, activities,presentation sectors,people,leaders, improvement ,partnership Kuri uyu wa 15 Ukwakira 2015 ubwo bamurikaga ibyo bagezeho mu murenge wabo nibwo bagaragaje uku kutishimira More...
Huye: Barasabwa kwigomwa icupa bakagura ikayi y’umuhigo w’ingo
Nyuma yo kubona ko umuhigo w’ingo ari wo shingiro nyaryo ry’iterambere, mu Karere ka Huye barasaba abaturage kugura ikayi yabugenewe. Ubundi abaturage bahigiraga mu makaye asanzwe, ariko noneho ayakozwe More...
Huye: Abanyakinazi bazwiho kwesa imihigo bababajwe n’uko basubiye inyuma
Ubuyobozi n’abaturage b’umurenge wa Kinazi mu karere ka Huye bamenyereweho guhora besa imihigo ubu babajwe n’uko basubiye inyuma. Kuri uyu wa 15 Ukwakira 2015 ubwo bamurikaga ibyo bagezeho More...
Huye: abaturage bakomeje gusaba ko itegekonshinga rivugururwa, Paul Kagame akongera kwiyamaza
Abaturage bo mu Murenge wa Tumba ho mu Karere ka Huye, bakomeye ku cyifuzo kiri mu mabaruwa bandikiye inteko ishinga amategeko cy’uko ingingo ya 101 y’Itegekonshinga yavugururwa, kugira ngo Perezida More...
Ntawabona amagambo yo gushimira inkotanyi zabohoye u Rwanda-Izabiriza
Ubwo mu Murenge wa Ngoma ho mu Karere ka Huye bizihizaga isabukuru y’imyaka 21 u Rwanda rumaze rubohowe, Jeanne Izabiriza, umunyamabanga nshingwabikorwa w’Intara y’amajyepfo, na we utuye More...
Huye: Korari Ijuru yibutse abari abanyamuryango bayo bazize jenoside
Abanyamuryango ba Korari Ijuru iririmbira kuri paruwasi katedarari ya Butare, bibutse abari abanyamuryango bayo, barimo n’abayishinze, bazize jenoside yakorewe abatutsi mu mwaka w’1994. Iki gikorwa More...
Urubyiruko ntirukwiye kumva ko i Burayi ari ho heza kurusha iwacu
Ubutumwa burukangurira gukunda iwabo , urubyiruko ruhagarariye urundi mu Karere ka Huye rwabugejejweho mu nteko rusange bateraniyemo kuri uyu wa 20/6/2015. Ubwo yaganirizaga urubyiruko, Cyrus Munyaburanga Nkusi, More...


text:
Ushobora kuba uri umwe mu bakunzi ba programming cyangwa uri umunyeshuri wiga programming, hari imbuga nyinshi za murandasi zagufasha kwiga programming. Ushobora kuba wacangwa n'izi mbuga kuko ari nyinshi kandi zose siko zakwigisha muburyo bwiza cyangwa muburyo bwagufasha kumenya programming, tukaba twagushakiye imbuga 5 nziza zagufasha kwiyungura ubumenyi muri programming mu buryo bwiza kandi busobanutse
Imbuga 5 nziza zagufasha kumenya programming
1 – The New Boston
· Video Tutorials: inyigisho z’ amashusho zigufasha kumenya programming
· C, C++, HTML, Javascript: izi nizimwe mu ndimi (language) uru rubuga rwibandaho mu kwigisha ariko ntibivuze ko n'izindi ndimi utabonaho inyigisho zazo.
The New Boston ni urubuga rufite umwihariko wo kwigisha, mu gihe waba ukunda cyangwa ushaka kumenya programming nka C, C++ ndetse n'izindi technologies zijyanye no gukora imbuga nka HTML na Javascript, uru rubuga rukaba ruzagufasha kumenya izo ndimi. Ndetse ukaba wahasanga amashusho yigisha (video tutorials) ku bindi bintu wakenera kumenya nka Python, Photoshop, imikino yo muri mudasobwa (computer game) n'ibindi byinshi bitandukanye. Uru rubuga rufite kuva kuri 50 kugeza 1000 by’ amashusho kuri buri somo ushaka kwiga kandi zigusobanurira mu buryo bwumvikana.
Wasura uru rubuga wanditse utya muri browser yawe: https://www.thenewboston.com
2 – Codecademy
· HTML, Javascript, CSS, Python, Ruby, PHP: izi ni zimwe mu ndimi (language) uru rubuga rwibandaho mu kwigisha ariko ntibivuze ko n'izindi ndimi utabonaho inyigisho zazo.
Niba uri umutangizi ukaba ushaka gutangirira ku masomo y’ibanze ya programming, Codecademy ni urubuga rwiza kuri wowe. Codecademy izaguha uburyo bworoshye bwo kumva amashusho nyigisho (Tutorials) kandi uhitamo icyiciro ugezeho kuri programming kugira ngo uhabwe amasomo ahwanye n’urwego uriho. Amasomo aciyemo mu bice byinshi kuburyo iyo urangije igice kimwe utangira ikindi cyisumbuyeho kubyo wigaga. Kandi iyo uri kwandika program ugenda ubona aho uri gushyira amakosa kuburyo wakwikosora ako kanya.
Wasura uru rubuga wanditse utya muri browser yawe: https://www.codecademy.com
· Ebooks: ibi ni ibitabo usomera kuri murandasi bijyanye na programming byaba na ngombwa ukaba wabimanura.
· C, Python, Ruby, Regex na SQL: izi ni zimwe mu ndimi (language) uru rubuga rwibandaho mu kwigisha ariko ntibivuze ko n'izindi ndimi utabonaho inyigisho zazo.
Ntucike intege kubera izina ry'uru rubuga. Learn Code The Hard Way itanga uburyo bwihariye bwo kwigisha indimi za programming zitandukanye nka Python, Ruby, C, Regex na SQL. Inyigisho ziri mu bwoko bw’ibitabo kandi zigendeye ku bumenyingiro (Practice) kugira ngo ubashe gusobanukirwa neza amasomo. Ibi bitabo bigizwe n’inyigisho zitandukanye bitewe n’urwego uriho muri programming, kandi ibi batabo bikaba byizewe kuko urugero ibitabo byigisha kuri Python byamanuwe inshuro zirenga 500,000 bivuze ko birimo inyigisho nziza zagufasha.
Wasura uru rubuga wanditse utya muri browser yawe: https://learncodethehardway.org/
4 – Wibit.net
· Ebooks: ibi ni ibitabo usomera kuri murandasi bijyanye na programming byaba na ngombwa ukaba wabimanura.
· C, C++, C#, Java: izi ni zimwe mu ndimi (language) uru rubuga rwibandaho mu kwigisha ariko ntibivuze ko n'izindi ndimi utabonaho inyigisho zazo.
Wibit.net ni rumwe mu rubuga ruzafasha umutangizi muri programming kwiga neza aho itangira ku kwigisha ihereye mu mizi aho ihera ku mvo n'imvano y'ibyo ugiye kwiga, ndetse n'andi masomo yaba agize aho ahuriye nibyo ugiye kwiga ibi bikaba bizagufasha kugira ubumenyi bukomeye kuri programming. Ikindi cyiza ku bantu bakoresha telephone zirimo android ndetse na iOS uru rubuga rubafitiye ibitabo wasanga muri Play Store na App Store bitewe na telephone uri gukoresha gusa ibi bitabo bikaba bigurishwa, nubwo bitari ku giciro cyo hejuru.
Wasura uru rubuga wanditse utya muri browser yawe: https://www.wibit.net
5 – W3Schools
· Html, JavaScript, PHP, ASP.net: izi ni zimwe mu ndimi (language) uru rubuga rwibandaho mu kwigisha ariko ntibivuze ko n'izindi ndimi utabonaho inyigisho zazo.
N'iyo waba utari umukunzi wa programming cyangwa nta bumenyi na buke ufite kuri programming uru rubuga ruzagufasha kuba wagira ibyo umenya kuri programming kuko rutanga ubumenyingiro bushobora gutuma ukunda programming kandi mu buryo bworoshye. Rutanga amasomo kuri HTML, JavaScript, PHP, ASP.net ndetse n’ibindi byinshi bitandukanye. Kandi ikindi cyiza kuri uru rubuga ni uko utagira ikibazo cy'aho wandikira ama code yawe, kuko kuri uru rubuga ushobora kwandika ama code yawe ukaba wanabona umusaruro (output) w'ibyo wari urimo ukora. Ikindi cyiza ubona amahirwe yo kwimenyereza ibyo wigaga binyuze mu ma project atangwa n'uru rubuga.
Wasura uru rubuga wanditse utya muri browser yawe: https://www.w3schools.com
Niba hari icyifuzo cyangwa igitekerezo ushaka kutugezaho, wareba hepfo gato ukadusangiza igitekerezo cyawe ahabugenewe, cyangwa ukatwandikira kuri page yacu ya Facebook ariyo "ktimez.com".
Here at Ktimez Inc we have qualified programmers that can develop a great web based,desktop and mobile(Androi&IOS) apps for you.Hire Us
Here at Ktimez Inc we have qualified programmers that can teach you every language you are willing to know.Hire Us
You like our daily ICT and Tech news? Hire us, we have a lot of engineers and qualified and skilled IT specialist to train you wherever you are.Hire us


text:
Tariki ya 1 Ukwakira, ni itariki yibutsa itangira ry’urugamba rwo kubohora u Rwanda rwatangiye mu 1990, ubwo ingabo zari iza FPR Inkotanyi, APR, zahagurukiye kubohora u Rwanda ndetse zihagarika jenoside yakorewe abatutsi.
Mu mwaka wa 1990.
Tariki ya 1 Ukwakira : Umupaka wa Kagitumba wagabweho igitero. Cyabaye ikimenyetso cy’itangira ry’urugamba rwamaze imyaka ine nyuma y’uko abari bagize umuryango FPR Inkotanyi biyemeje kubohora igihugu hifashishijwe inzira y’intambara.
- Gen Fred Gisa Rwigema watangije urugamba rwo kwibohora yatabarutse ku ikubitiro
APR, ishami rya gisirikare rya FPR, ku ikubitiro ryari riyobowe na Jenerali Majoro Fred Gisa Rwigema wari uyoboye uru rugamba.
Bageze i Kagitumba, Rwigema yasobanuye mu magambo make impamvu y’urugamba rwari rutangiye, avuga ko mu mateka y’u Rwanda ubuyobozi bubi ari bwo bwazanye amacakubiri n’ibindi bibazo byose byari byugarije u Rwanda.
Yababwiye ko akazi kabo kagomba ubwitange, yagize ati “Abafite ubwoba basubire inyuma, kuko intambara dutangiye ikomeye … kandi ntimwibeshye ngo hari abandi bazayidufasha atari Abanyarwanda ubwabo.”
Mu gihe kingana n’iminsi 14 ya mbere y’urugamba, bamwe mu bayobozi bakuru ba APR barishwe bitera icyuho gikomeye mu buyobozi, ndetse n’umuhate utangira kugabanuka ku basirikare bari basigaye.
Mu bishwe harimo Umugaba Mukuru w’Ingabo z’Inkotanyi, Jenerali Majoro Fred Gisa Rwigema wishwe arasiwe Nyabwishongwezi nk’uko amakuru yatangajwe icyo gihe yabyemeje, yarashwe tariki ya 2 Ukwakira 1990.
Abari bamuri hafi bavuga ko ijambo rya nyuma yavuze rigira riti “Aduyi amenipiga”(ugenekereje bivuga ngo “umwanzi arandashe).
Nyuma yo gucika intege kw’aba basirikare kubera urupfu rwa Rwigema, kuwa 20 Ukwakira 1990, Paul Kagame wari Majoro yavuye muri Leta Zunze Ubumwe z’Amerika aho yari ku ishuri maze akomeza kuyobora urugamba rwo kubohora u Rwanda, azana uburyo bushya bw’imirwanire n’izindi mpinduka nyinshi zatumye APR itsinda uru rugamba.
Tariki ya 4 Ukwakira : Ingabo z’Abafaransa 300 zageze mu Rwanda mu butumwa bwo kurinda Abafaransa bari mu gihugu ndetse icyo gihe nibwo batayo ya 9 y’ingabo za RPA zafashe Umujyi wa Nyagatare.
Mu ijoro ryo ku itariki ya 4 rishyira kuwa 5 Ukwakira, Guverinoma ya Habyarimana yavuze ko Inkontanyi zateye Umujyi wa Kigali. Yahise ifunga Abatutsi basaga ibihumbi 10, n’abandi banyapolitiki benshi mu bice bitandukanye by’u Rwanda.
Tariki ya 5 Ukwakira : Abasirikare 535 b’Ababiligi n’abaturutse muri Repubulika Iharanira Demokarasi ya Congo yitwaga Zaire baje gutera ingabo mu bitugu ingabo za Habyarimana.
Tariki ya 6 ni ya 7 : Batayo ya 4 y’ingabo za RPA yafashe Gabiro.
Tariki ya 8 Ukwakira : Nyuma y’isibaniro n’Inkotanyi i Kagitumba, ingabo za FAR (Force d’ Armé Rwandaise) zishe Abahima 1,000 bo mu Mutara bo mu bwoko bw’Abatutsi.
Tariki ya 11 kugera kuri 13 Ukwakira : Mu Rwanda hakozwe ubwicanyi bwahitanye Abatutsi bagera kuri 400 mu cyahoze ari Komini Kibilira ku Gisenyi, aho byiswe igerageza rya jenoside.
Tariki ya 23 Ukwakira : I Ryabega habereye urupfu rwa bamwe mu basirikare bakomeye mu Nkotanyi barimo Major Bunyenyezi na Major Bayingana, baguye mu mutego wa FAR.
Tariki ya 1 Ugushyingo : Hatangiye intambara yo mu ishyamba, ndetse ku itariki ya 3, Inkotanyi zifata umuhanda ujya Gatuna.
Tariki ya 13 Ugushyingo : Perezida Habyarimana yemereye amashyaka atavuga rumwe n’ubutegetsi gukora, ndetse anavuga ko ubwoko bugomba gukurwa mu ndangamuntu n’ubwo bitigeze bikorwa.
Mu mwaka wa 1991
Tariki ya 3 Mutarama : APR-Inkontanyi yahinduye isura y’imirwano igaba igitero gikomeye mu duce twa Gatuna na Kaniga mu rwego rwo kwima inzira ibikoresho by’ingabo za FAR.
Tariki ya 7 Mutarama : Abanyarwanda benshi bakatiwe igihano cy’urupfu bitwa ibyitso by’Inkontanyi.
Tariki 23 Mutarama : Inkotanyi zafashe Umujyi wa Ruhengeri zifungura imfungwa ; Kuri iyi tariki kandi habayeho guhagarika intambara, hashyirwaho GOM (Umutwe w’indorerezi w’abasirikari wari uhuje Inkotanyi na FAR).
Mu mpera za Mutarama kugera mu ntangiriro za Werurwe, hishwe Abagogwe bo mu bwoko bw’Abatutsi bari hagati ya Magana atanu n’igihumbi.
Tariki ya 16 Nzeri : Habayeho imishyikirano ya Leta y’u Rwanda na FPR-Inkotanyi ibera mu cyahoze ari Zayire (RDC) ahitwa
Nsele-Gbadolite.
Mu mwaka wa 1992
Werurwe: Hashinzwe ishyaka rya CDR, icyo gihe hishwe Abatutsi bagera kuri 300 mu Bugesera.
Muri Gicurasi : Igitero gikomeye cya RPA cyafashe zimwe muri komini, bituma abaturage basaga ibihumbi 350 bava mu byabo.
Kanama : Abatutsi benshi barishwe ku Kibuye.
- Perezida Paul Kagame niwe wayoboye urugamba nyuma yo gutabaruka kwa Gen Fred Gisa Rwigema
Ugushyingo : Leon Mugesera yavuze ijambo ku Kabaya aho yakanguriraga Abahutu gutsemba Abatutsi, avuga ko bazasubizwa aho yavugaga ko bakomoka muri Abisiniya (Ethiopia) banyujijwe mu mugezi wa Nyabarongo.
Mu mwaka wa 1993.
Tariki ya 8 Gashyantare : RPA yigaruriye igice kinini cy’igihugu iza no gusubira inyuma, mu rwego rwo kumvisha amahanga ko Abatutsi bakomeje kwicwa urubozo n’ubuyobozi bwari buriho.
Tariki ya 8 Werurwe : Hasohotse Raporo Mpuzamanga yerekanaga uruhare rw’ibiro bya Perezida wa Repubulika y’u Rwanda mu bwicanyi bwakorewe Abagogwe muri Perefegitura za Gisenyi na Ruhengeri.
Tariki ya 7 Mata : Guverinoma ya Habyarimana yakiriye iyo raporo, ihakana byimazeyo ibyari biyikubiyemo.
Kanama : Hatangiye Radio RTLM yacishagaho ibiganiro bibiba urwango rukomeye mu Bahutu, aho bigishwaga ko Umututsi aho ava akagera ari umwanzi kandi ko kwica umututsi ari nko kwica inzoka.
Tariki ya 4 Kanama : RPA na Guverinoma y’u Rwanda byasabwaga kubahiriza imyanzuro yari ikubiye mu masezerano ya Arusha, guverinoma yari iriho yakomeje gutoza imitwe yakoze Jenoside irimo Interahamwe, Impuzamigambi ndetse n’abandi bambari bagombaga gukora ubwicanyi.
Tariki ya 28 Ukuboza : Batayo ya gatatu y’ingabo za RPA (abasirikare 600) yageze i Kigali muri CND, mu rwego rwo gushyira mu bikorwa amasezerano ya Arusha.
Mu mwaka wa 1994
Tariki ya 6 Mata : Indege yari itwaye Perezida Habyarimana yarashwe saa mbiri n’igice z’ijoro (8h30’) ubwo yagarukaga I Kigali ivuye I Dar-es-Salaam muri Tanzania. Yarashwe ubwo yiteguraga kugwa ku Kibuga cy’indege cya Kigali i Kanombe, Habyarimana apfana na Ntaryamira Cyprien wari Perezida w’u Burundi, kuko yari yasabye mugenzi we ko yamufasha akihutisha urugendo (indege ya Ntaryamira ngo yari ishaje) agasubira I Burundi bwangu.
Tariki ya 7 Mata : Minisitiri w’Intebe muri Leta ya Habyarimana, Uwilingiyimana Agathe n’ingabo 10 z’Ababilibi zamurindaga barishwe. Hishwe kandi n’abandi banyapolitiki batavugaga rumwe n’ubutegetsi bwariho. Iki gihe Jenoside yahise ishyirwa mu bikorwa mu bice bya Butare, Gitarama na Murambi ya Byumba.
Tariki ya 8 Mata : Ingabo za RPA zafashe umugambi wo gutera Kigali, ndetse no guhagarika Jenoside mu maguru mashya.
Tariki ya 14 Mata : U Bubiligi bwategetse hutihuti ingabo zabwo kuva mu Rwanda no mu ngabo za Loni ku buryo kugeza tariki ya 20 uwa nyuma yari amaze kuva mu Rwanda.
Tariki ya 18 Mata : RPA yashenye inyubako yakoreragamo radiyo RTLM yashinjwaga kwirakwiza umwuka mubi w’urwango mu Banyarwanda.
Tariki ya 19 Mata : Perezida w’inzibacyuho Sindikubwabo Theodore wasimbuye Perezida Habyarimana, yatanze imbwirwaruhame I Butare aho avuka ashishikariza abaturage guhaguruka bakica Abatutsi ; bidatinze, umuntu utari ushyigikiye uwo mugambi na we yahise atangira guhigwa bukware ndetse akicwa.
Tariki ya 21 Mata : Inkotanyi zabohoye Perefegitura ya Byumba.
Tariki ya 21 na 22 Mata : Akanama ka Loni gashinzwe umutekano mu mwanzuro wako wa 1912, kategetse ingabo Loni kuva mu Rwanda hagasigara 270.
Tariki ya 30 Mata : RPA yagenzuraga umupaka wa Rusumo uherereye ku mupaka wa Tanzaniya.
Tariki ya 16 Gicurasi : RPA yafunze umuhanda Gitarama-Kigali.
Tariki ya 22 Gicurasi : RPA yafashe ikibuga cy’indege mpuzamahanga cy’i Kigali n’ikigo cya gisirikare cya Kanombe.
Tariki ya 29 Gicurasi : RPA yafashe Umujyi wa Nyanza.
Tariki ya 2 Kamena : RPA yabohoye Kabgayi, ikiza abahigwaga bari baraturutse mu bice bitandukanye by’igihugu bahahungiye kuko bari bizeye ko Imana yaho bajyaga birahira yari kubarengera.
Tariki ya 13 Kamena : RPA yafashe Umujyi wa Gitarama aho Guverinoma y’inzibacyuho yakoreraga, gusa muri icyo gihe, iyi guverinoma yari yamaze kwerekeza ku Gisenyi tariki ya 10 Kamena.
Tariki ya 21 Kamena : Mu gushyira mu bikorwa umwanzuro wa Loni wa 929, Ingabo za mbere z’Abafaransa zageze ku mipaka y’u Rwanda na Zaire muri gahunda yiswe “Operation Turquoise”.
Tariki ya 28 Kemena: I Genève mu Busuwisi, Loni yashize ahagaragara raporo yemeza ko mu Rwanda harimo gukorerwa Jenoside y’Abatutsi.
Tariki ya 4 Nyakanga : RPA yabohoye Umujyi wa Kigali nyuma yo kubohora Butare ku ya 3 uko kwezi. Guverinoma yari iriho yahise yerekeza mu buhungiro muri Zayire.
Tariki ya 14 Nyakanga : RPA yabohoye Umujyi wa Ruhengeri.
Tariki ya 17 Nyakanga : RPA yabohoye Umujyi wa Gisenyi.
Tariki ya 19 Nyakanga : Hashinzwe Guverinoma y’Ubumwe bw’Abanyarwanda. Ngayo amwe mu mateka n’ ibikorwa bitandukanye by’ingenzi byaranze urugamba rwo kubohora u Rwanda.
N’ubwo uru rugamba rwatangiriye i Kagitumba, hari n’ibindi bice by’igihugu Inkotanyi zagiye zishyiramo ibirindiro kugirango zitegure urugamba neza, ari nabyo byabagejeje ku ntsinzi nyayo. Hamwe muri ho ni ku Murindi wa Byumba, ubu ni mu Karere ka Gicumbi.
Nkindi Alpha
Ibitekerezo
ntimukabeshye nimwe mishe fred rwigema ibinyoma byanyu birarambiranye Kanda hano umusubize
le 18 Mata aratubeshye kuko RTLM yakoreraga kwa Kabuga ku Muhima kdi ntihigeze wasenywa. Kanda hano umusubize
Nkanjye ndashima ubutwari nubwitanjye bwabaranze nabaguye kurugamba bayobowe na Rwigema bose imana ibacyire nicyo mbifuriza kandi ubutwari mwagize tuzabukomerezaho imana ibarinde yari Gatete Kanda hano umusubize
Rwema yapfuye afite imyaka ingahe? yarafite abana bangahe? ese yaguyehe? mugire umunsi mwiza. Kanda hano umusubize
Bwana Nkindi ndkwemeye kabisa! wandistse amakuru nahoraga nifuza kubona mu itagazamakakuru Kanda hano umusubize


text:
igice-1- Ndashaka kwerekana mu magambo arambuye icyo ibyanditswe byera bivuga ku kuba abakristo bategetswe gutanga AMATURO N'ICYACUMI, cga BATABITEGETSWE. Kera Imana yari ifite ishyanga ryera rya Isiraheli (ryaje gucikamo ibice 2 : Isiraheli na Yuda, nyuma y'urupfu rwa Salomo). Ayo nubwo yari amashyanga yera y'Imana, YATAYE UKURI, Imana ubwayo iyita akabyiniriro ka Maraya OHOLA (Isiraheli), na Maraya OHOLIBA (Yuda), (Ezek.23:1-) Ni nako n'ishyanga rishya rya Kristo, ariryo Yesu yavuze, abwira Abisiraheli, muri Mat.21:43: ati: «Ni cyo gitumye mbabwira yuko ubwami bw'Imana MUZABUNYAGWA , bugahabwa ISHYANGA ryera imbuto zabwo.» I Gologota, ku musaraba, Yesu apfuye, Abisiraheli BANYAZWE ubwami, (Ubu ntabwo bakiri ubwoko bwera bw'Imana), Ubwo bwami bwahawe IRINDI SHYANGA, ari ryo SHYANGA RYA KRISTO, cga Itorero rya Kristo. Nkuko Ishyanga rya Isiraheli na Yuda bataye ukuri, bakitwa Maraya Ohola na Oholiba, Ni nako n'ishyanga rishya rya Kristo RYATAYE UKURI, Imana ubwayo iryita Maraya BABULONI IKOMEYE. (Ibyah.17:1-5) Iryo shyanga rero rishishikajwe no GUSAMBANA N'ABAMI BO MU ISI (Kwivanga muri Politiki), No KWISHAKIRA INDAMU. ABASHUMBA GITO bayoboye ishyanga rya Kristo, bazabona ishyano, kuko BATWAYE URUFUNGUZO RW'UBWAMI bw'Imana, Ntibinjira ubwabo, ndetse n'ushaka kwinjira, ntibamukundira, kubera IBINYOMA BAMWIGISHA. Luka.11:52: «Muzabona ishyano ABIGISHAMATEGEKO, kuko MWATWAYE URUFUNGUZO rw'ubwenge, ubwanyu ntimwinjira, n'abashakaga kwinjira mwarababujije!» (Birakomeza)
UMWIGISHWA WA YESU KRISTO - 27/12/2017 saa 10:03


text:
HAKURYA Y’IMVA HARI UBUGINGO: Kayibanda Grégoire na Juvénal Habyarimana ngo mutahe.
U Rwanda rukeneye umuperezida ukunda rubanda nka Kayibanda na Habyarimana.
Iyo umupadiri wa Kiliziya gatolika yifuje cyane kumenya amakuru yo hakurya y’imva arayamenya. Ni umwihariko ujyanye n’ubutore bwabo nk’abashumba, n’ubwo hari n’abandi bantu basanzwe bagira amahirwe yo kugera kuri iyo ntera y’imyemerere. Nanone kugira ngo abigereho nta nkomyi bimusaba gufata igihe cyo guhinduka mu mutima,kwirinda gusa mara, gusiba no gusenga bihagije. Ashobora no kubigeraho mu buryo busa n’ubworoshye cyane iyo yabiherewe impano yihariye cyangwa akabihabwamo ubutumwa mu nyungu z’umuryango wose. Uko byamera kose, inzira zizwi zishobora kumugeza ku makuru yo hakurya y’imva ni eshatu : mu nzozi, mu ibonekerwa cyangwa mu butumwa butunguranye yumviye mu bumuntu bwe bw’imbere (perception intuitive).
Muri iyi minsi nagize amahirwe adasanzwe yo kumenya amakuru y ’ abagabo babiri b’intwari bagize uruhare rukomeye cyane mu guhanga u Rwanda uko turuzi muri iki gihe. Abo ni Kayibanda Gregoire (1961-1973) na Juvénal Habyarimana (1973-1994).
I. Icyo bahurizaho
(1) Baracyakunda u Rwanda ku buryo buhebuje
(2) Aho bari bakurikiranira hafi amakuru yose y’ibibera mu Rwanda
(3) Bazi amazina y’abenegihugu bagerageza guhanga ibisubizo byazanira Abanyarwanda amahoro
(4) Baremeza ko UBUTAKA bw’u Rwanda bukwiye kugangahurwa bukarekera aho gukomeza kunywa amaraso y’abaturage babwo.
(5) Baremeza ko ubutegetsi buriho mu Rwanda ari bubi cyane kuko bwica abaturage bukabarenganya,bukabakura umutima, kukababuza amahwemo mu buryo bunyuranye.
(6) Baradusaba kwirinda kuba imbohe z’amateka ababaje ahubwo tukihatira kubaka igihugu gifitiye umuturage AKAMARO.
II. Hari icyo badahurizaho
Perezida Kayibanda aremeza ko impinduka ikenewe dushobora kuyigeraho, mu nzira y’ubwitonzi, twemera gutera intambwe imwe inyuma y’indi,buhoro buhoro, tutiruka, hatagombye kumeneka andi maraso menshi y’abanyarwanda.
Perezida Habyarimana we aremeza ko ariwe dukwiye kureberaho,tugatinyuka gufata indangururamajwi tukavugira ahirengeye twamagana AKARENGANE , ndetse ntidutinye no kuba twakwegeranya ingabo zitarimo ibisambo n’abicanyi, zigafata inkota, zikarwanira gusubiza mu biganza bya rubanda ubutaka bw’abasokuruza. Aremeza ko ubushobozi bw’amafaranga n’ibikoresho bitakagombye kutubera imbogamizi kuko byaboneka. Yaduhishuriye igihugu cyiteguwe kudufasha.
III. Icyo basaba abaturage n’abashaka kuba Abalideri
Perezida Kayibanda arinubira ko yibagiranye, abanyarwanda bakaba batakimumenya ngo kandi yarabitangiye akemera « KURWAARA » kugira ngo bave mu UBUJA.
Ababajwe cyane n’uko abanyarwanda bakomeje kuvutswa ukwishyira ukizana mu gihugu cyabo.Arifuza cyane ko icyo yaharaniye, kikamenyekana, kikigishwa urubyiruko.
Perezida Habyarimana arifuza ko abaturage bashira amanga bakirwanaho, bakareka gukomeza kugirwa nk’agatebo kayora ivu. Arasaba ko hashyirwaho ingabo zigarura « ORDRE » mu gihugu. Abaturage bakabaho bishimiye kwambara « UMUDARI » uriho ifoto y’umuyobozi wabo bakunda, ndetse bakamanika n’amakaderi y’ifoto ye mu mazu yabo, babigize ku bwende.
IV. Ubutumwa butari ibanga bunyerekeyeho
Njyewe wagize amahirwe yo gushyikirizwa ubutumwa, nasabwe gukorana ibishoboka byose « NGATAHA » ngasubira ku butaka bw’u Rwanda, akaba ariho nkomereza urugamba rwo gufasha Abanyarwanda guharanira uburenganzira bwabo no kuzana impinduka nziza ikenewe.
Nijejwe ukurindwa gutambutse kure imyumvire y’abashakira ibisobanuro mu mubiri gusa.
V. Ubutumwa bwihariye ku miryango.
Perezida Habyarimana yatanze ubutumwa bwihariye bwo gushyikiriza umuryango we.
Perezida Kayibanda we, nta butumwa bwihariye yifuje guha umuryango we.
UMWANZURO
(1)Hakurya y’ imva uburenganzira bwo gutekereza no gutangaza icyo ushatse burakomeza. Niyo mpamvu Ijuru ritwereka icyiza dukwiye gukora ariko nta na rimwe riduhatira kugikora tutabishatse. Ubwo bwigenge bw’abana b’Imana tukaba rero dusabwa kuburengera hano ku isi byaba ngombwa ntituzuyaze kubumenera amaraso yacu.
(2)Abo twumva ibintu kimwe rero ndabasaba kongera kwitegura urugendo : TUGOMBA GUTAHA i Rwanda bidatinze.
(3)Tugomba kwiyemeza gukorana ibintu ubwitonzi,buhoro buhoro, tutiruka ariko kandi byazaba ngombwa ntidutinye no guhamagarira rubanda kurema umutwe w’ingabo hagamijwe kurengera igihugu cy’abasokuruza no kugisubizamo « ORDRE » ibereye inyungu za rubanda.
(4)Ndasaba Abanyarwanda bose muri rusange kugandukira kumenya amavu n’amavuko ya ba Nyakubahwa Grégoire Kayibanda na Juvénal Habyarimana. Abashakashatsi n’abahanga mu kwandika ibitabo nibadufashe kumenya neza ubuzima n’ ibikorwa byiza by’izo ntwari. Birakwiye kandi biratunganye ko bamenyekanishwa hose mu Rwanda no mu mahanga, bagakundwa n’urubyiruko kuko babereye rubanda urugero rwiza rwo gukurikiza muri byinshi. Bidatinze bazashyingurwa mu cyubahiro, batuzwe mu Urwibutso ruzitwa « INGORO Y’UBWIYUNGE »(Temple de la Reconciliation) ruzatera ishema igihugu cyose.
(5)Igihe kirageze ngo amateka y’u Rwanda nyakuri ajye ahagaragara ,asimbure amazimwe , amahomvu n’amatiku byandikwa bikanakwirakwizwa na ba Nzigo kimwe na ba Gashozamvururu bishakira amaramuko yabo yonyine babikesha guca Abanyarwanda mo ibice kugira ngo bashobore kubagumisha mu buja.
(6) Igihe cyanjye cyo kuba Perezida w’u Rwanda uganje mu gihugu nikigera, nzihatira kwigana Kayibanda na Habyarimana mu byiza bakoze babitewe no gukunda abaturage kandi nzaharanira gukosora aho batsikiye biturutse ku bibazo bikomeye cyane bari bahanganye nabyo mu gihe cyabo utaretse n’imyitwarire igoye y’abandi barwaniraga ubutegetsi muri icyo gihe .
Harakabaho Perezida Grégoire Kayibanda
Harakabaho Prezida Juvénal Habyarimana
Harakabaho u Rwanda rutekanye, rurimo ORDRE kandi ruha abana barwo bose amahirwe angana.
Padiri Thomas Nahimana
Tel: +33652110445
Email: nahimanathom@gmail.com